recursal/SuperWikiNEXT-32B huggingface dataset:
**占摩理臣**（英文：**James Douglas Morrison**，1943年12月8號—1971年7月3號）係美國一位歌手、音樂創作人、詩人、作家兼電影導演。佢係樂隊The Doors嘅主音兼靈魂人物，對搖滾樂有深遠影響力。除咗音樂，佢出過幾本詩集，同拍過一啲電影。

Jim Morrison出名性格離經叛道，1965年組成The Doors樂隊，走迷幻路線，對於佢嚟講，演唱會等於一個宗教儀式，佢將音樂同戲劇溝埋一齊，開創咗一種新嘅演唱會形式。

The Doors樂隊其中一隻用咗做電影《現代啟示錄》叫 The End 嘅歌最具爭議，歌詞內容講到要殺死老豆，又同阿媽做愛（"Father, yes son, I want to kill you. Mother...I want to...fuck you..."）。呢種咁激嘅內容喺嗰陣時畀成個社會好震撼，而呢種激進同咆哮式‎嘅搖滾樂風格亦對後來搖滾樂有好大影響。

1971年7月3號Jim Morrison因為吸毒過量死咗喺浴缸入面。

生平
--

### 放逐巴黎

後期嘅Jim Morrison因為一日到黑隊啤兼一日煲三包煙，搞到又肥又唔靚仔，喺1971年完成 The Doors 最後一隻碟之後，佢就去咗巴黎。

不過呢個時期亦畀人認為係佢創作嘅高峰，幾首公認出色嘅歌都係喺呢個時期創作，例如 Love Her Madly 同 Riders On the Storm就大受好評。

### 死

1971年7月3號Jim Morrison因為吸毒過量死咗喺浴缸入面。

不過Jim Morrison嘅死好迷離，單係死因都好多種講法同陰謀論，甚至有人認為佢根本未死。喺佢在生嗰陣，就已經成日有話佢死咗嘅搖言，唔係話車禍，就話旅館露台跌落街，甚至馬上風都有人話過，幾乎個個禮拜都有呢啲傳言。

所以當1971年傳出佢死訊，好多人都當係流料，再加上佢死嗰日係7月3號（星期六），但喺佢死咗之後六日先向傳媒公佈，而公佈嗰陣，佢已經葬咗兩日。好多人都無見過佢屍體，所以傳出佢根本無死，連死亡証都有人懷疑係假。

又由於佢死咗之後無驗屍，所以佢死因又係好多講法，最多人認為係吸海洛英過度而死，根據後期一啲醫生講，吸食大量海洛英再送酒飲，會導致中樞神經同呼吸系統停滯，即時死亡率非常高。不過吸食大量海洛英一定要用注射方法，而注射係Jim Morrison一生最抗拒，佢通常係用鼻索，呢個方法點吸都唔會吸到死，所以好多人懷疑佢吸海洛英過度而死呢個講法，但呢個講法係最多人認同嘅講法。

除咗海洛英，吸可卡因過度亦係另一個講法，喺佢生前就已經吸可卡因吸上癮，但可卡因其實算係比較溫和嘅藥物，就算好大量吸都唔會突然咁死法。除咗海洛英同可卡因，另一個講法係飲酒過量。

亦有另一個講法話佢係畀人殺死，有人將佢對眼挖咗出嚟，話咁樣係解放佢靈魂。又有一個講法話佢係畀一個喺紐約嘅情婦用魔法殺死。

重有一種陰謀論認為佢係政治暗殺，目的係為咗打壓新左派反文化同嬉皮士。

最後一種講法就係話佢跟本無死，佢覺得明星呢個身份畀佢太大壓力所以利用呢個方法消失，再加上喺1967年佢哋重未好紅嗰陣，佢曾經講笑咁講過話想做一段假死新聞，然後走去非洲，改名 Mr. Mojo Risin'，不過Mr. Mojo Risin'一直無出現過。

Jim Morrison安葬喺巴黎拉榭思神父公墓
Jim Morrison死咗之後安葬喺巴黎拉榭思神父公墓（Père Lachaise），每年都有成千上萬樂迷去佢個墓前追思，慢慢重變埋巴黎熱門觀光景點，葬喺無咁遠嘅鋼琴詩人蕭邦都無咁勁。

不過樂迷嘅熱情都造成麻煩，喺佢個墓同周圍其他人嘅墓碑都畀人畫花晒，而且每年佢死忌啲樂迷都走到去搞到個公墓好似開音樂會咁，管理拉榭思神父公墓嘅人同佢個墓周圍其他人嘅墓嘅家人已經對呢啲嘢好唔滿意。1990年荷里活導演奧利華史東拍咗一部講The Door樂隊嘅傳記電影《火樂焚城》（The Doors），上畫之後又再興起一般 The Door 音樂熱潮，突然間又好咗好多以前未聽過 The Door 嘅樂迷。套戲上咗第二年1991年7月3號Jim Morrison逝世20週年，成千上萬樂迷走到去拉榭思神父公墓朝聖，重搞到騷動。

不過Jim Morrison嘅墓位由於係租而唔係買，終於喺2001年，三十年租約期滿，拉榭思神父公墓連埋佢個墓周圍其他墓主都上法庭要佢搬走，最後喺2001年7月6號正式收到通知，終於要搬走。

影響
--

著書
--

* *The Lords and The New Creatures* (1969). 1985 edition: ISBN 0-7119-0552-5
* *An American Prayer* (1970) privately printed by Western Lithographers. (Unauthorized edition also published in 1983, Zeppelin Publishing Company, ISBN 0-915628-46-5. The authenticity of the unauthorized edition has been disputed.)
* *Wilderness The Lost Writings Of Jim Morrison* (1988). 1990 edition: ISBN 0-14-011910-8
* *The American Night: The Writings of Jim Morrison* (1990). 1991 edition: ISBN 0-670-83772-5

電影
--

Jim Morrison除咗音樂，後期佢亦有做導演，拍過一啲記錄片，不過佢拍嘅電影就無佢嘅音樂咁受落，多數評論都係負面。

* HWY: An American Pastoral：1969年拍嘅一部公路電影，被評為「好似未拍好咁」
* A Feast of Friends：《友人的盛宴》1970年拍嘅一部記錄片，畀《綜藝》雜誌(Variety)評為浪費時間。

參考
--

1. ↑  "*See e.g.*, Morrison poem backs climate plea", *BBC News*, January 31, 2007.
2. ↑  "Doors The End lyrics". 原著喺2008年2月16號歸檔. 喺2008年2月17號搵到.
3. ↑  吉姆·莫里森Jim Morrison（27歲 心臟病）
4. ↑  〈傷花怒放—關於Jim Morrison的生平〉. 原著喺2007年10月30號歸檔. 喺2008年2月17號搵到.
5. ↑  "Fans flock to Jim Morrison's grave". CNN.COM. 原著喺2008年2月21號歸檔. 喺2008年3月2號搵到.

拎
-

|  |  |
| --- | --- |
|  | 維基語錄收錄咗同呢篇文相關嘅摘錄：
**占摩理臣** |

* Jim Morrison, 1943.12.8~1971.7.3
**葉觀楫**（1919年—2006年9月2號），綽號「大聲葉」，60、70年代香港電台講波佬。佢喺學生時期已經幫港澳幾份報紙撰寫專欄，戰後就幫香港電台講波，亦都有喺澳門嘅廣播電台講波。

葉觀楫喺電台做足球賽直播評述嘅時候非常之投入，佢講波大聲，把「豆沙喉」（聲音沙啞）加埋佢份肉緊，講到緊張關頭時直頭連自己都會大叫歡呼埋一份，唔記得咗自己做緊現場直播出緊街；不過若果冇佢咁緊張，收音機側邊又點會有咁多聽迷？有啲入咗場睇波嘅球迷為咗想睇得精采，會帶埋部收音機去聽大聲葉講波。

葉觀楫講波生鬼，創造咗唔少詞彙，好似「醫院波」、「彈琵琶」……等等，到今時今日都重係講波嘅常用術語。

佢亦都有幫香港電台轄下嘅龍翔粵劇團演出粵劇，又喺電視劇《陸小鳳之鳳舞九天》飾演苦瓜大師，亦參演過電影《靚妹仔》。

後來葉觀楫移民溫哥華，但係仍然活躍喺粵劇界同文化界，曾經擔任燕鳳鳴粵劇團嘅顧問，同埋幫《星島日報》繼續撰文。

2006年9月2號，葉觀楫喺溫哥華病死。後來佢個仔葉存楫亦都有喺佢自己擔任副校長嘅東華三院辛亥年總理中學校刊入面，提到阿爸喺加拿大逝世嘅事。


|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**豬籠草** |
| --- |
| 《自然界的藝術形態》 (1904), 圖版 62: Nepenthaceae《自然界的藝術形態》 (1904), 圖版 62: Nepenthaceae |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Angiosperms |
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 石竹目 Caryophyllales |
|
|
|
|
|
|
|
|
| 科 | **豬籠草科 Nepenthaceae** |
|
|
|
|
|
| 屬 | **豬籠草屬 *Nepenthes***L. |
|
|
|
|
|
|
|
|
|

 |
| 多樣性 |
| 差唔多153種 |
|
|
|
| Type Species  |
| 奇異豬籠草*Nepenthes mirabilis*(Lour.) Rafarin 1869 |
|  |
|
|
|
|
|
|
|
|
|
|
|

**豬籠草**（粵拼：zyu1 lung4 cou2；學名：*Nepenthes*）係**豬籠草屬**（zyu1 lung4 cou2 suk6）嘅植物統稱，佢係豬籠草科嘅唯一一個屬。呢樖嘢係食昆蟲嘅多年生草本植物，主要響熱帶同亞熱帶嘅亞洲地區先至搵到。

名
-

因為呢樖嘢生到好似個豬籠噉先至改成噉嘅名。

形態
--

豬籠草嘅捉蟲樽部位一覽圖
呢樖嘢有好特殊嘅樹葉，基部係扁平，中間好幼，甚至連中脈延伸到好似條攣咗嘅鬚噉。而攣鬚嘅頂度掛咗嚿長圓形嘅捉蟲窿。

所謂「食肉類植物」
---------

茅膏菜之所以係食肉類植物，主要係喺個捉蟲樽嗰度。因為個「樽」入面有好多條好跣嘅蠟質響度，而且中間到底部嘅內壁嗰度都有成1000000條消化腺，佢識分泌出大量無色透明，稍微帶有香味嘅酸性消化液出嚟。而呢啲「消化液」可以將昆蟲定住同中毒嘅毒芹堿。平時嚟講，捉蟲樽入面成日都裝住半樽到嘅消化液，加上喺捉蟲樽嘅樽蓋入面同埋邊嗰度有好多蜜腺，而且佢哋識出又香又甜嘅蜜汁出嚟吸引啲昆蟲過嚟。如估啲昆蟲跌咗入個樽入面就走唔返出嚟，直到昆蟲中毒到死咗之後，冚唪唥嘅肢體都俾消化液搞成佢嘅營養物為止。

適應能力
----

呢樖嘢好鍾意喺有陽光嘅潮濕地帶嗰度生存。如估生長地區係太過乾燥嘅話，捉蟲樽係生唔到出嚟嘅。

品種
--

豬籠草有成好多個品種，唔同種類嘅捉蟲樽嘅樣同曬士、色都唔一樣。而最大嘅豬籠草就係馬來王豬籠草，可以去到40cm到，佢可以捉到蜈蚣同埋老鼠仔。

藥用價值
----

豬籠草係可以用嚟入藥，佢可以醫肝炎、胃痛、高血壓同埋感冒。

圖集
--

* 蘋果豬籠草蘋果豬籠草
* 二齒豬籠草二齒豬籠草
* 奇異豬籠草奇異豬籠草

有關嘅書
----

* 中国少年儿童百科全书 自然·环境 第448页　浙江教育出版社 ISBN·7-5338-1946-2/G·1942

出面網頁
----

|  |  |
| --- | --- |
|  | 維基物種有資料講：***Nepenthes*** |

|  |  |
| --- | --- |
|  | 維基同享有多媒體嘅嘢： **Nepenthes** |

* 猪笼草论坛
* 豬籠草 Zhulongcao 藥用植物圖像資料庫 (香港浸會大學中醫藥學院) （繁體中文）（英文）
* 猪笼草 爱养花iYangHua
* 植物灭蚊器-猪笼草的介绍 阿邦网
* 猪笼草 中醫世家
搵緊第二樣意思嘅話，請睇〈**復興 (搞清楚)**〉。
  唔好同**伏興**搞亂。
**復興**（粵拼：fuk6 hing1）係指一度衰落嘅嘢再次攞返個勢嘅現象。

概要
--

復興係話一啲團體或者勢力因爲某啲問題而失去咗個勢，然後諸如市鎮村等地域、群體回復咗機能，返到以前嘅狀態，又或者指呢啲群體（社會）所用嘅手法。

一般來講，係個社會由於地震、水災、大規模火災等嚴重災害，以及戰爭（紛爭等）呢啲而受損害，先會求復興嘅。

人群依存喺社會，又靠參加社會來生活，所以復興可以以自上而下嘅形態進行，從社會系統嘅回復到個人生活噉。喺呢個過程中，亦有自下而上嘅做法，譬如生活窮嘅狀況下對個人嘅支援。復興嘅目標係社會機能全體回復，所以呢雙方嘅呼應都係必要嘅。

例如，喺災害中搞嘅粥廠呢種市民活動。呢個係以相互扶助爲形態嘅自下而上型嘅支援，係復興一種。另外一邊，環繞臨時房屋，會有電力、水道、燃氣供給呢啲生活基礎設施嘅整備，呢種自上而下型嘅復興係以家庭爲單位嘅社會回復，更進一步會有通信、交通、仲有行政呢啲社會基礎嘅回復，呢啲活動會喺自上而下型復興嘅初期階段搞。

唔係災害，而係由於經濟衰退，亦會求復興。例如一個地方社會嘅人口過疏化、高齡化引起咗問題，令地域經濟、地方社羣衰退，又或者進一步因爲呢啲原因而加速衰退。地域振興噉樣嘅活動，會對有衰退傾向嘅地域設置啲搞作或者搞基建，又或者係整備好產業基礎噉樣嘅活動。

另外，文化上亦會求復興。例如過去因爲絕後而自然消滅嘅文化形態，因爲冇後繼者，只有過去嘅文獻、資料呢啲殘片信息，因而唔存在繼承性，冇作爲文化財產嘅價值。呢個單純係因爲啲信息冇咗實體。要復興呢個文化，就要復原返有形嘅文化遺產，然後要培育後繼者去實際使用作爲無形文化財產嘅技術。至於完全消滅嘅文化形態要復興係要相當嘅花費，但若果有少數後繼者現存，噉從呢啲後繼者度收集信息，然後去育成班後繼者就得。

復興嘅形態
-----

復興可以見到有各樣形態、樣式。

### 災害

喺災害中，社會同人都失去咗好多財產。攞返呢啲，入手啲新嘢就係復興。噉樣嘅災害中，人命好易失去，失去條命就返唔到來。但呢啲人嘅遺族去照顧佢哋嘅心痛係得嘅，所以喺復興時亦會對受災者做心理護理。

啲救援物資從週邊地域輸送入受災地域，會搞受災者嘅物質支援。噉嘅場合下輸送會撞到瓶頸，無論大抽嘢定細件輸送，都會令個配送變得繁雜，救援物資抵達目的地前，都會令個重建發生混亂。未送達嘅救援物資會出啲問題，比如食品有保質期限，就算係舊衫亦會出啲問題。呢啲會受損嘅救援物資，爲咗保管佢哋，會佔用倉庫，要使啲處置費用來處理。受災地域有時會畀稱呼做「次生災害」嘅事襲擊，另外亦有情況，除咗企業發送嘅大宗、容易分配到各點嘅救援物資外，其他物資都斷貨。對受災地域嘅一般援助，金錢實在過物資。行政上嘅援助亦從物資轉向金錢。例如，日本基於被災者生活再建支援法去畀支援金，對私有財產做啲行政上嘅金錢援助，喺日本係劃時期嘅制度。

復興返受災地域，係包含埋將生活喺嗰度嘅人恢復以前嘅生活。當中產業嘅回復係必要嘅，但觀光等行業有個災害再來嘅懸念，另一方面又有煽動不安嘅風評被害，產生觀光客隻腳走遠嘅問題。即使係其他嘅產業領域，亦有因爲受災地域啲不安要素而出啲影響商業投資嘅事，但逆向嘅因爲同情而引來商業投資從而活化當地嘅事亦都存在。

另一方面，有事前復興嘅考慮，喺都市計劃同實際嘅都市建造（社區營造）階段中，會將復興機制預先擺入都市構造。將災害損失抑制喺最少限度，爲此而做嘅減災（防災營造）工作，佢考量嘅有個外擴領域，必須考慮到預想個災害發生時會損失啲咩嘢、需要啲咩照顧、實施時又要點做，呢啲用意都要考慮到，然後喺實際中備好呢啲嘢。

### 戰爭

喺戰爭中，會有好大嘅經濟上、人民嘅資產損失，另外由於戰爭而荒廢嘅地域，喺復興時會有未爆炮彈同喺社會殘留嘅兵器，又有紛爭時啲童兵等社會問題，成咗山噉積住喺度。呢啲噉嘅問題要一一來解決。

另外政治形態喺戰爭時下同平時會有非常之大嘅差別，政治形態平常化係戰後復興嘅一大課題，並且通過外交修復同他國嘅關係亦係必要嘅。當中爲咗唔喺未來留低遺恨，會搞啲來往交易，促進俘虜交換噉樣嘅活動。

### 經濟

經濟嘅復興，要從產業恢復到物流同交易嘅活性化，另外仲要充分恢復僱用同投資，令呢啲嘢都興旺起身。雖則要求擺脫唔景氣，但另一方面煽動過剩嘅投資，會導致泡沫經濟，從而陷入唔安定嘅狀態，更加令經濟生展出唔健全嘅方面，爲此爲咗保住經濟週期穩健，啲嘢要做適當嘅加減。

特需景氣所見到嘅上揚效果只係一時嘅，由於呢種經濟上漲只係暫時嘅，喺呢個浮華嘅好景氣期間要向「下一個經濟戰略」進發，及早搞啲活動先至好。

### 文化

俗話稱呼做文化恢復、文化再興。有啲手工藝喺過去由於落後於時代而捨棄，但喺後來見到佢有文化價值；又比如傳統舞蹈呢種屬高雅文化嘅嘢，由於佢遠離大衆，從而一般人都難得一見，結果就衰退咗；喺呢啲領域，有數唔清嘅文化因爲噉而失去。

另外仲有少數民族嘅民族文化，會由於畀其他勢力吸收而衰退，呢陣時若果有民族認同，勃興起民族主義，就會執行起文化復興。

喺過去失傳嘅技術亦會因後來嘅評價而攞到復興嘅機會。

參攷書
---

* 鈴村興太郎、須賀晃一、河野勝、金慧 (2012年). 《《復興政策をめぐる《正》と《善》 ― 震災復興の政治経済学を求めて１》（題譯：圍繞復興政策嘅「正」同「善」——震災復興嘅政治經濟學求索1；早稲田大学ブックレット＜「震災後」に考える＞）》. 早稻田大學出版部. ISBN 9784657113078.

睇埋
--

* 災害（地震／水害／火災／行雷）
	+ 停電、斷水
	+ 災害復舊
	+ 地域防災：地域防災計劃
* 戰爭／紛爭
	+ 戰災、戰死（人員損失）
	+ 休戰、停戰、休戰協定、和平條約
	+ 聯合國維持和平部隊（國際維和部隊）
* 文化
	+ 文藝復興
	+ 中華文化復興運動（中文：中華文化復興運動）
	+ 復原
**清華大學附屬中學**（**Tsinghua University High School**），簡稱清華附中，系中國北京市海淀區嘅一所高級中學，成立於1915年，前身系成志學校。。清華附中已成為教育部直屬大學附中、北京市重點中學、國家級體育傳統項目學校、中國數學奧林匹克委員會「中學生數學奧林匹克培訓基地」。先後被國家教委和北京市評為「德育先進校」、「北京市校園環境示范校」、「北京市首批示范性普通高中」。

清華附中與北京大學附屬中學、中國人民大學附屬中學、北京101中学、北京市十一学校同首都师范大学附属中学啱「海淀六小強」。

历史
--

清華大學附屬實驗學校（民办）校門
清华附中大兴学校（原大兴二职）
1915年，创建的成志学校係清华附中嘅前身。

1939年，成志學校隨清華大學南遷成為西南聯大附中嘅一部分。

1946年，成志學校遷回北平復校，分為初中、小學兩部分。

1952年，成志學校嘅初中部與燕京大學附屬學校中學部合並，更名為清華大學附設中學。

1958年，清華大學附設工農速成中學並入清華大學附設中學。

1960年，清華大學附設中學擴建為清華大學附屬中學，增設高中，初高中均面向全市招生，成為一所完全中學。

1978年，成立清華大學附屬中學二部，後更名為清華大學第二附屬中學，簡稱清華二附中。

1994年，清華大學附屬中學與北京47中學手拉手共建清華大學附屬中學分校（高中部）。

1999年，清華二附中並入清華附中。

2002年，清華大學附屬中學與深圳清華研究院、清華大學附屬小學一起喺深圳創辦了深圳清華實驗學校。

2003年，成立民辦公助性質嘅清華大學附屬初級中學。

2004年，清华大学附属中学终止同47中的共建，撤销清华附中分校。

2009年，成立清華大學附屬中學國際部。

2010年，與朝陽區教委合作創辦「清華大學附屬中學朝陽學校」。

2010年，與昌平區教委合作創辦「清華大學附屬中學昌平學校」。

2011年，「清華大學附屬初級中學」更名為「清華大學附屬實驗學校」。

2012年，與海淀區教委合作，承辦北京市永豐中學，更名為「清華大學附屬中學永豐學校」。

2012年，與海淀區教委合作，承辦北京市上地中學，更名為「清華大學附屬中學上地學校」。

2013年，根據清華大學與陝西省政府省校合作嘅精神，清華大學附屬中學和陝西省西咸新區秦漢新城管委會簽訂合作辦學意向，成立清華大學附屬中學秦漢學校（陝西省秦漢中學），2014年開始招生。

2014年，與豐台區教委合作，承辦太平橋中學和首科花園小學，更名為「清華大學附屬中學豐台分校」。

2015年，承接北京市優質高中資源市級「統籌二」項目，建立清華大學附屬中學奧森校區與將台路校區。

2015年，「北京市海淀區豐聯小學」並入清華大學附屬中學永豐學校，並改稱為「清華大學附屬中學永豐學校小學部」。

2016年，發起並設立了「北京市清華大學附屬中學教育基金會」。

2017年，承辦「北京市海淀區清河第五小學」，並更名為「清華大學附屬中學上地小學」。

2019年，清華附中在位於天宮院嘅北京市大興區第二職業學校原址開辦12年一貫制嘅「清華大學附屬中學大興學校」。

對外交流
----

2014年5月14日，與美國阿什维尔中学（英文：Asheville School）（Asheville School）2014年5月14日，與美國阿什維爾中學（Asheville School）簽署合作協議。根據協議，阿什維爾中學將協助清華附中喺合作辦學項目中開發和使用阿什維爾中學為其學生開設嘅標准課程，特咪系科學和數學領域開設嘅課程以及阿什維爾中學喺人文和藝術領域嘅課程教學中采用嘅標准方法，為清華附中學生提供喺阿什維爾中學參加夏季課程和文化活動嘅機會。清華附中將協助阿什維爾中學開發有益於其學生、教職工和校友嘅文化和教育項目，並提供其喺中國參加相關活動嘅機會。

相关事件
----

* 清华大学附属中学红卫兵

參考
--

* 北京市高中示范校列表

外部連結
----

清华大学附属中学官方网站 Wayback Machine嘅版面存檔備份

参考资料
----

1. ↑  校长致辞 "互聯網檔案館嘅歸檔，歸檔日期2020年9月23號，." 2019-10-17
2. ↑  〈海淀妈妈：从一年级开始，我的孩子没有虚度过一天〉. 《虎嗅网》. 2021-04-01. 原著喺2021-04-09歸檔. 喺2022-05-15搵到.
3. ↑  〈注意！想让孩子进海淀六小强，小升初招生途径、录取原则必须要清楚 - 西城招生考试中、北京小升初论坛〉. 《上学帮》. 2021-01-29. 喺2022-05-15搵到.`{{cite web}}`: CS1 maint: url-status (link)
座標: 34°23′01″N 133°26′10″E﻿ / ﻿34.383712°N 133.435998°E﻿ / 34.383712; 133.435998
**清音站**（粵拼：cing1 jam1 zaam6；日文：**清音駅**きよねえき(kiyone eki)）係喺日本岡山縣總社市嘅西日本旅客鐵道、井原鐵道（日文：井原鉄道）嘅火車站。行過呢個站嘅有兩條綫，一條係伯備線，另一條係井原鐵道嘅井原線。

車站嘅結構
-----

喺站臺設計上，由單式月臺（一面一綫）同島式月臺（一面雙綫）合成，共計兩面三綫。

木戶站嘅月台| 月台 | 路線 | 方向 | 開到邊度 | 註 |
| --- | --- | --- | --- | --- |
| JR |
| 1 | ■伯備線 | 下行 | 新見・米子方面 |   |
| 2 | （井原線嘅列車經過嗰陣用） |   |
| 3 | ■伯備線 | 上行 | 倉敷・岡山方向 |   |
| 井原鐵道 |
| 2 | ■井原線 | 上行 | 去總社方向 |   |
| 下行 | 井原・神邊方向 | 平時行嘅線路 |
| 3 | ■井原線 | 下行 | 井原・神邊方向 | 行錯線嗰陣用 |

火車線路
----

| 上一站 | 西日本旅客鐵道伯備線 | 下一站 |
| --- | --- | --- |
| 倉敷站*去倉敷站* | **清音站** | 總社站去伯耆大山站 |

| 上一站 | 井原鐵道井原線 | 下一站 |
| --- | --- | --- |
| 總社站*去總社站* | **清音站** | 川邊宿站去神邊站 |
搵緊第二樣意思嘅話，請睇〈**檸檬 (搞清楚)**〉。
「Lemon」跳轉嚟呢度。要睇日本歌手米津玄師嘅歌，請去【**Lemon (米津玄師嘅歌)**】。

「香檸」跳轉嚟呢度。要睇類似名嘅植物，請去【**香檸檬**】。

| How to read a taxoboxHow to read a taxobox**檸檬** |
| --- |
| 檸檬嘅果檸檬嘅果 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
| 亞綱 | 薔薇亞綱 Rosidae |
|
|
|
|
| 目 | 無患子目 Sapindales |
|
|
|
|
|
|
|
|
| 科 | 芸香科 Rutaceae |
|
|
|
|
|
| 屬 | 柑桔屬 *Citrus* |
|
|
|
|
|
|
|
| 種 | **檸檬 *Citrus × limon*** |
|

 |
|
| 二元學名 |
| ***Citrus × limon*，亦常寫做*C. limon***(L.) Burm.f. |
|
|
|
|
|
|
|
|
|
|
|
|
|
|
|

**檸檬**（「檬」經常變音做mung1，粵拼：ling4 mung4；學名：*Citrus × limon*）係芸香科柑桔屬嘅常綠混種喬木，喺全球各地嘅熱帶同亞熱帶地區都搵到。佢個名係英文*lemon*譯過來。

起源
--

原本發源於亞洲，種植範圍包括印度、緬甸同阿拉伯世界。大約中世紀嗰陣就傳入歐洲。而家地中海一帶種植檸檬已經好普遍。

樣
-

植株高5～6m，各部份有香氣。葉常綠，似拉長咗嘅蛋形，尖頭。

用途
--

佢嘅果多汁可以用來煮嘢食又或者整飲品。檸檬有5%係檸檬酸，令到佢食落好酸同埋pH值去到2同3。因為檸檬又平又夠酸，敎學上成日畀人用來做化學實驗。佢嘅果亦可以拎嚟整香水同用喺食品、藥物範圍。

相
-

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 葉 |
| 葉  |

|  |
| --- |
| 花（左邊嗰堆係開咗之後，右邊嗰堆係未開之前） |
| 花（左邊嗰堆係開咗之後，右邊嗰堆係未開之前）  |

|  |
| --- |
| 初生果 |
| 初生果  |

|  |
| --- |
| 果（未熟之前） |
| 果（未熟之前）  |

|  |
| --- |
| 果（熟咗之後） |
| 果（熟咗之後）  |

 |

睇埋
--

* 食檸檬
* 青檸
* 香茅（檸檬草）

有關嘅書
----

* 芳香植物 第74～75页　三联书店出版社　　ISBN 978-7-108-06100-3
| How to read a taxoboxHow to read a taxobox**檸檬桉** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 桃金娘目 Myrtales |
|
|
|
|
|
|
|
|
| 科 | 桃金娘科 Myrtaceae |
|
|
|
|
|
| 屬 | 桉屬 *Eucalyptus* |
|
|
|
|
|
|
|
| 種 | **檸檬桉 *E. citriodora*** |
|

 |
|
| 二元學名 |
| ***Eucalyptus citriodora***(Hook.) K.D. Hill & L.A.S.Johnson |
|
|
|
| 檸檬桉嘅原產地分佈檸檬桉嘅原產地分佈 |
|
|
|
|
|
|
|
|
|
|
| 別名 |
| *Corymbia citriodora* 
*E. maculata* var. *citriodora*
*E. melissiodora* |

**檸檬桉**（粵拼：ling4 mung1 on1；學名：*Eucalyptus citriodora*）係桃金娘科桉屬嘅一種常綠大喬木，原產地喺澳洲東邊同東北邊嘅海邊地區。而家喺澳洲嘅熱帶地區、中國內地嘅廣東同廣西入面都可以搵到佢。呢種植物成日俾人話係「森林入面嘅仙女」。

形態
--

呢種植物一般有40米高到，樹幹又大又直兼灰白色，表面比較光滑，樹皮係片狀噉甩落嚟。樹葉係短柄嘅單葉互生兼出現兩個品種。其中，有腺毛嗰啲品種係好似蛋噉嘅披針形或長橢圓形，有啡色腺毛，基部係圓形或尖形；冇腺毛嗰啲品種係披針形，先端比較尖。葉色係啡綠色；成樖嘢都有埐檸檬嘅香味。

佢啲花係兩性嘅品種，而且生得好整齊；佢呢啲花係腋生品種；花絲分離，花藥比較細：開花時間一般喺每年嘅3——7月份，而且一年開2次花，甚至佢嘅花期都比較長。而果係啡色嘅，好似個波嘅壺樣噉，果入面有好多核響度。

適應環境
----

呢樖嘢比较禁（kam1）熱、小小凍、甚至可以抵抗蟲蛀同乾旱，但佢唔單止比較難移植，相反佢唔禁（kam1）凍冰冰嘅天氣。呢種植物嘅生長速度比較快。

用途
--

由檸檬桉嘅葉提取出嚟嘅精華而整成嘅芳香油
檸檬桉唔單止可以用嚟做行道樹同觀景樹之外，重可以用嚟做木材都得。而佢嘅葉甚至可以用嚟整芳香油都得。

### 藥用價值

呢樖嘢嘅葉、果同樹脂都可以用嚟做藥，有以下呢啲功效：

| 部位 | 功效 |
| --- | --- |
| 葉 | 消腫散毒 |
| 果 | 袪風解表，散寒止痛。 |
| 樹脂 | 解毒斂瘡 |

有關嘅書
----

* Pink, A. (2004). *Gardening for the Million*. Project Gutenberg Literary Archive Foundation.

出面網頁
----

|  |  |
| --- | --- |
|  | 維基同享有多媒體嘅嘢：**Corymbia citriodora** |

|  |  |
| --- | --- |
|  | 維基物種有資料講：***檸檬桉*** |

* 檸檬桉 認識植物網
* 柠檬桉 Plant.LA
* 柠檬桉叶的功效与作用 中国健康网
* Euclid:*Corymbia citriodora*
* Pacific Island Ecosystems at Risk (PIER): *Corymbia citriodora*
* 林中仙女——柠檬桉 全国文化信息资源共享工程
**文悅程**（**Ching Ching Man**，藝名：**程程**，1月18號—），係香港街頭表演者、主持、司儀、女高音、歌手，同時投身音樂教育。

簡歷
--

程程喺香港出世同埋成長，細細個就好鍾意音樂，香港中文大學音樂系畢業，主修聲樂，副修琵琶同埋非洲鼓，仲有學作曲。曾經喺美國Bellarmine University留學一年，主修音樂，副修戲劇，選修爵士鋼琴、古典鋼琴、爵士聲樂、古典聲樂同埋非洲鼓，所有科目都滿分修業。

喺美國讀書期間，程程曾參與當地嘅大學選美活動，喺路易維爾城同埋肯塔基州選美比賽勇奪冠軍（Miss Black and Gold Pageant），兩次都憑《茉莉花》一曲當選才藝小姐（Miss Talent）。

程程曾經喺Opera Hong Kong參與歌劇演出，包括Carmen，DonCarlo，Aida等。佢試過同無伴奏合唱組合King's Singer嘅歌手、格萊美獎得獎者Paul Phoenix同台演出。

2019年開始，程程專心鑽研廣東歌流行曲文化，跟張崇德學習唱歌。

### 出道經過

2018年1月6號，文悅程用藝名「小月」喺旺角西洋菜街銀行中心嘅「新天地歌舞團」演出，以一曲《問我》開始街頭演唱事業，為期四個幾月。

同年5月20號，文悅程用藝名「程程」正式出道，加入「旺角羅文歌舞團」，憑著《月半小夜曲》得到「旺角羅文」賞識，每逢禮拜六、日都係喺旺角街頭演唱。

文悅程特別鍾意廣東小調，尤其係翻唱《鮮花滿月樓》。佢擅長女高音，係第一個將古典音樂同埋音樂劇帶到街頭嘅表演者，第一首獻唱嘅音樂劇《Think of Me》，之後獻唱過《Memory》同埋《I Dreamed a Dream》。

文悅程喺旺角表演咗無幾耐，香港特區政府宣佈喺2018年8月取消旺角西洋菜街行人專用區（簡稱「殺街」），佢喺殺街前夕擔任「旺角羅文歌舞團」嘅代言人，接受過好多傳媒訪問     ，包括喺商業一台嘅時評節目《在晴朗的一天出發》入面同兩位議員討論「殺街」。其他訪問包括《新聞透視》、香港電台電視台第三台（英文頻道）、BeautyExchange《Be Story》等。7月29號，「殺街」前嘅最後一晚，文悅程擔任「旺角羅文歌舞團」嘅主持，同西洋菜街嘅支持者告別。

### 成為獨立表演者

離開旺角西洋菜街之後，程程正式成為一個獨立嘅街頭表演者。

2018年9月2號，程程首次舉辦自彈自唱嘅音樂會，改編咗唔少經典金曲，重新演繹《忘記他》、《再見我的愛人》，特別加入音樂劇元素。喺同一日，「程程知音會」正式成立。

2018年9月26號，程程喺「程程知音小聚」音樂會中唱咗第一首包辦作曲、填詞、編曲嘅作品，由佢嘅支持者將新歌命名為《生命小夜曲》，歌曲表達佢對人生志向嘅追求，同埋對音樂嘅熱愛之情。

2018年9月，程程憑一曲《Don’t Cry for Me Argentina》考獲西九文化區嘅表演資格，10月6號第一次喺西九以歌會友，重新返到街頭演唱。

2018年10月28號，程程喺銅鑼灣柏斯音樂廳舉行音樂會，邀請到年輕鋼琴家、作詞、作曲家梁柏希（Alvin Leung）伴奏，同時為程程度身訂造一首全新歌曲《回眸》。

演出
--

### 電視節目

程程同朋友Anson組成「指腹為fd」，成功喺二百幾隊參選隊伍之中脫穎而出，參與ViuTV旅遊節目《嚮導玩》嘅問答遊戲。節目喺2018年4月23、24號播出，程程以輕鬆幽默嘅形象得到觀眾歡心。

程程擔任ViuTV節目《2蚊遊》嘅主持，以活潑生動嘅形象同觀眾見面，拍攝二十集香港本地旅遊節目，帶各位老友記玩盡十八區，介紹各區名勝景點，同時食盡各區特色美食。節目喺2018年9月2號首播。

* 2018年：《嚮導玩》參賽者（第1-2集）
* 2018年-2019年：《2蚊遊3》主持（第1-20集）

### 音樂演出

* 2018年11月18號：受香港彈撥樂團邀請喺上環文娛中心演出2首民謠。
* 2019年1月6號：程程喺佐敦嘉彩漁村宴開四圍，舉行「生日聯歡會」。
* 2019年1月25號：「和諧之聲．唱響紅磡廣場」音樂會。
* 2019年2月8號：「好歌歡聚！28新春喜慶金曲演唱會」。
* 2019年3月24號：首張個人唱片「陪著你走」發佈會。
* 2019年4月28號：2019樂施音樂馬拉松活動上，自彈自唱「遇見」、JAZZ版「對你愛不完」以及How far I'll go。

攞過嘅獎
----

**2019**

* 2019 NMCC International Competition - HK Regional 美國nmcc國際音樂邀請賽 - 香港 ---- 金獎
* 世界表演藝術錦標賽 WCOPA Team Hong Kong, CHINA ---- 銅獎

參考
--

1. ↑  China Daily, When it all quiets down
2. ↑  晴報：旺角殺街在即 表演者轉戰尖咀 行人專用區 周日最後演出
3. ↑  RTHK.HK:Curtains for Mong Kok, street artists eye new site（12/7/2018）
4. ↑  香港01【旺角行人專用區】區議員稱殺街無難度　惟當局執行前須加強宣傳(12/7/2018)
5. ↑  東網：旺角行人區取消在即　表演者倡發牌勝殺街(26/5/2018)
6. ↑  翡翠台 東張西望 訪問旺角羅文 程程（25/5/2018）
7. ↑  香港電台電視台第三台（英文頻道）（12/7/2018）
8. ↑  BeautyExchange【Be Story第八集】旺角街上的歌聲 (14/6/2018)
9. ↑  〈【西九文化區】推廣街頭表演 靠捧場客帶旺人流〉. 原著喺2020年3月27號歸檔. 喺2019年1月29號搵到.
10. ↑  ViuTV《2蚊遊》（9/2018）
11. ↑  〈周日電視節目推介：銀髮族香江《2蚊遊3》〉. 原著喺2020年3月27號歸檔. 喺2019年1月29號搵到.
12. ↑  街頭表演唱入酒樓 「生日聯歡會」舊歌新唱[*失咗效嘅鏈*]
13. ↑  街頭歌手走向社區 女音生動譜唱舊曲[*失咗效嘅鏈*]
14. ↑  〈社區音樂人團結憑歌關懷長者 年初四歡聚迎豬年〉. 原著喺2019年4月2號歸檔. 喺2019年4月2號搵到.
15. ↑  街頭歌手堅持追夢 自資灌錄個人首張CD[*失咗效嘅鏈*]

出面網頁
----

* 文悅程嘅Facebook頁
* 文悅程嘅Instagram頁
* Youtube | 音樂程程
唔好同**沙面堂**搞亂。

 **沙面露德聖母堂**（粵拼：saa1 min6\*2 lou6 dak1 sing3 mou5 tong4）
（面讀陰上聲；法文：**Chapelle Notre-Dame de Lourdes**）係中國廣東省廣州市嘅一間天主教教堂，喺1890年起好，位置喺荔灣區沙面嘅沙面大街16號。呢間教堂係沙面唯一嘅哥特式教堂。

建築風格
----

教堂佔地839.75㎡，其中尖塔鐘樓、尖拱頂門、尖拱形繪花窗同成間嘢似十字架嘅格局等哥特式建築風格。

歷史
--

呢間教堂喺1890年（光緒十六年）起好，初期專門畀喺廣州住嘅鬼佬過宗教生活，直到中華人民共和國成立無耐，由於政府實行咗宗教信仰自由政策，喺廣州住嘅天主教徒都可以喺呢度過宗教生活。雖然文革因破四舊浪潮而停咗，但直到中共十一屆三中全會期間，由於政府重新關注返宗教信仰自由政策同保護歷史建築等問題而維修呢間教堂，到1982年12月重新開放。1996年11月同一大堆沙面建築一齊列入咗全國重點文物。2009年，由於建築出現屋頂漏水、堂入面同出面啲墻嘅石屎甩咗同彩色玻璃窗有殘缺嘅問題，2010年初，廣州市人民政府同廣州市教會出錢維修咗呢間教堂，直到2010年9月搞掂，當時正值2010年亞洲運動會開幕之前。

接待過嘅名人
------

* 第七任國際奧委會主席環·安東尼奧·薩馬蘭奇
* 香港第二任行政長官曾蔭權

連出去
---

* 〈天主教：荔灣區沙面露德聖母堂〉. 廣東文化網. 2010年5月26號.
* 〈廣州天主教——沙面露德聖母堂〉. 都市圈.
* 〈天主教沙面露德聖母堂概況〉. 廣州市民族宗教事務局. 2012年4月.
河伯
**河伯**，水神，尤其為河水之水神。河水即後世黃河。河伯亦為部族國君，名**馮夷**，喺夏槐之時。史書竹書紀年，帝芬一章有寫，「十六年、洛伯用與河伯馮夷鬭。」帝芬即槐，洛伯即洛君主，河伯即河君主，而洛伯名用，河伯名馮夷。可見喺河水、洛水一帶，今下河南。

馮夷並非傳落來唯一嘅名，山海經中有**冰夷**。穆天子傳記**無夷**。唐李善所注淮南子寫**馮遲**，今本就記馮夷。唐酉陽雜俎指，金匱一書名曰**馮循**或**馮脩**，而河圖一書寫做**呂夷**。上古音馮、冰、無都相近。

河伯記載幾散下，神話越積越多。屈原寫楚辭九歌，都有一篇叫河伯。

記載
--

酉陽雜俎為大唐時河伯記錄總匯，卷十四，諾皋記上話佢人面，搭兩條龍，又或魚身。。

|  |  |  |
| --- | --- | --- |
| 「 | 河伯、人面、乘兩龍。一曰冰夷、一曰馮夷。又曰人面魚身、金匱言名馮循（一作脩）。河圖言姓呂名夷、穆天子傳言無夷、淮南子言馮遲。聖賢記言、服八石、得水仙。抱朴子曰、八月上庚日、溺河。 | 」 |

山海經配圖。河伯駕車，御二龍。
淮南子原道有節咁寫，講馮夷同大丙，都係御車能手。

|  |  |  |
| --- | --- | --- |
| 「 | 昔者馮夷大丙之御也、乘雲車、六雲蜺、遊微霧、鶩忽怳、歷遠彌高以極往。經霜雪而無跡、照日光而無景。抮扶搖抱羊角而上、經紀山川、蹈騰昆侖、排閶闔、淪天門。 | 」 |

高誘注寫「夷或作遲、丙或作白。皆古之得道能御陰陽者也。」

攷
-

1. ↑  〈竹書紀年帝芬〉.
2. ↑  〈酉陽雜俎〉.又〈酉陽雜俎〉.
UNO紙牌
**UNO**（西班牙文同意大利文解做「**一**」）係一種紙牌遊戲，由Merle Robbins喺1971年發明，而家由遊戲公司美泰生產。當玩家手上剩返最後一隻牌時，一定要講「UNO」，遊戲因而得名。

玩法
--

遊戲牌分四種色：紅色、綠色、藍色同黃色，每種色有25隻牌，其中19隻係數字牌（0-9）{0.1.1.2.2.3.3.4.4.5.5.6.6.7.7.8.8.9.9}，其餘係功能牌：skip（跳牌）、draw two（罰牌2隻）同reverse（調轉出牌方向），另有黑色特別牌兩種：wild（轉色）同wild draw four（轉色同罰牌4隻）。每副牌共有108隻牌，4種顏色各有兩套（除咗0牌，各得一套），另黑色牌各有4套。

開始時，玩家各抽一隻牌，數字最大嘅做莊家。莊家向每人輪流派7隻牌，然後喺疊牌度攞出第一隻牌，卡面向上；如果係wild draw four要再攞，莊家左邊玩家（如果係reverse就係莊家自己）根據呢隻牌出牌，並根據順時針方向（如果係reverse就係逆時針方向）換下位玩家出牌，遊戲正式開始。

玩家出嘅牌，要同上個玩家出嘅牌嘅顏色或數字相同，但黑色特別牌就無呢個限制，可以隨便出。玩家如果無牌可以出，就要喺疊牌度攞牌，如果符合可以即刻出；玩家亦可以假扮手上無牌而攞牌，但要出牌亦必須出啱啱攞嗰隻牌。

當玩家手上得返一隻牌，一定要講「UNO」；最快出晒手上紙牌嘅為之贏。

### 兩人對玩嘅規則

玩家打出Reverse牌，嗰隻牌嘅功能等於Skip牌，即係嗰個玩家可以出多一隻牌。

玩家打出Skip牌，嗰個玩家亦可以出多一隻牌。

玩家打出Draw two或Wild Draw four牌，佢嘅對手玩家就要跟規則抽兩隻或四隻牌，然後出牌權輪返到原來嘅玩家。

### 特別牌

| 卡名 | 功能 |
| --- | --- |
| *Draw two* | 下位玩家停止出牌一次，並罰抽2隻牌不過有啲玩法係如果下家重有Draw two可以打出，直至一家冇Draw two爲止。之後冇Draw two嘅玩家要罰抽2\*n隻牌。（n係連續出Draw two嘅次數） |
| *Skip* | 下位玩家停止出牌一次 |
| *Reverse* | 出牌順序方向調轉 |
| *Wild* | 出牌者講出四色中其中一種，下位玩家一定要跟住（除非出黑牌） |
| *Wild draw four* | 出牌者講出四色中其中一種，同時下位玩家停止出牌一次，並罰抽4隻牌。淨喺喺手上無符合嘅顏色牌先可以出。如果唔係俾下家發現自己需罰抽4隻牌。不過如果下家挑戰上家，而上家的確冇符合嘅顏色或數字牌可以打出，下家需倒罰抽6隻牌。（4隻牌為本身需要罰嘅再加多2隻牌作爲懲罰） |
|

### 計分

計分方法一：有人贏咗一局後，其他人手上剩返嘅牌所代表嘅分數，全部加起嚟畀贏家做分數。最先到達指定分數（正式規則為500分）玩家係最終贏家。

計分方法二：有人贏咗一局後，其他人就將個人手上嘅牌所代表嘅分數加起嚟，做自己個人嘅負分，最先到達指定分數（正式規則為500分）遊戲就停止，最低分玩家係最終贏家。

* 數字牌嘅分數係面值
* 功能牌計20分
* 黑牌計50分

### 罰則

當玩家剩返最後一隻牌時唔記得講「UNO（而出牌前被其他人發現，要罰兩隻牌，如果無被立即發現之後就冇得追究。

玩家出錯牌要罰牌1隻。如果玩家喺有佢符合嘅顏色牌或數字牌可出（除咗黑色）嘅情況下出wild draw four card，而被下位玩家挑戰並檢查紙牌確認，就要罰牌4隻；但如果挑戰失敗，咁挑戰者就要罰多兩隻牌。

其他/特別玩法
-------

* **Cut牌**：如果玩家手上嘅牌同枱上嘅牌嘅顏色**同**數字（或功能）完全相同，叫聲「cut」後可以唔跟順序搶先出牌，令被跳過嘅玩家喪失一次出牌機會，並且繼續按cut牌嘅玩家順序遊戲。咁可加快遊戲進度同刺激感。
* **同字牌**：如果手上有兩隻或以上嘅相同字牌（包括Draw two，Skip及Reverse），可以一次出晒，但最開頭嘅牌嘅顏色需要同枱上嘅一樣（呢種玩法唔可以用喺cut牌度）。Skip嘅隻數就決定跳過幾多個人。
* **累積Draw**：當一個玩家打出Draw two嘅時候，下一玩家可以繼續出Draw two或Wild draw four，如此類推。最後無呢類牌嘅玩家就要抽去全部嘅罰卡張數。
* **瘋狂Reverse、skip**：當玩家遇到Draw two、Wild Draw four罰則時，可以靠skip或reverse「保護」自己。例如被上家wild draw four，你可以打出reverse輪到上家受罰；或打出skip跳過自己輪到下家受罰。當然，玩家可以繼續skip或reverse掉呢個罰則，但隻色要同枱上嘅卡顏色或功能相同；面對Wild draw four就可以選用任何顏色嘅功能牌。喺未罰牌前，Wild draw four定為「無色」（或：由該玩家指定嘅顏色，但咁樣會降低趣味）。（呢種玩法可用喺累積draw，但出牌嘅顏色要同枱上嘅相同，如果上家打出藍色skip，你可以出其他skip、藍色reverse、藍色draw two或wild draw four，同普通UNO出牌規則相同）
* **罰則**：每當玩家出錯牌或被發現冇講UNO等情況，玩家要罰抽五隻牌（可以按需要而定）。
File:Next Media Animation.png蘋果動新聞
**蘋果動新聞**係壹傳媒為《蘋果日報》推出嘅視像新聞品牌，根據Alexa2018年度總排名顯示，《蘋果動新聞》喺全港網站排第13位。

歷史
--

《蘋果日報》喺90年代末推出網頁版，當時只有新聞圖片同內文；之後因為香港ISP相繼推出寬頻服務，蘋果開始發展視像新聞。

2008年，《蘋果》以CG繪製電腦三維動畫模擬新聞事件，開始以《蘋果動新聞》品牌推出視像新聞。而台灣版亦緊隨喺2009年11月16號推出，由台灣壹傳媒互動有限公司名義製作。

內容
--

《蘋果動新聞》內容多數圍繞時事，當有新聞涉及到傷人、殺人、家暴同風化案，都好大機會被「動新聞化」，原意係方便讀者了解事件嘅來龍去脈，但動畫描寫犯罪過程有時會太過寫實，所以喺新聞中立方面受到非議。喺台灣，《動新聞》更受到不同界別嘅社會團體抨擊，例如家暴案同風化案動畫化嘅事件重演，可能會對受害者造成「二次傷害」，台灣《蘋果》更因為咁而被台北市政府罰過幾次錢，當時《動新聞》嘅爭議更影響到壹電視嘅電視廣播牌照申請，當地傳媒人同觀眾主要係擔心《動新聞》嘅風格會被照搬到《壹新聞》。

競爭對手
----

喺香港同台灣，好似《蘋果動新聞》咁以CG動畫放落新聞報道嘅機構，應該只此一家；香港報館旗下又有提供視像新聞嘅媒體，就有《東方日報》旗下嘅《東網電視》，同埋《都市日報》旗下嘅《都市電視》。

出面網頁
----

* YouTube蘋果動新聞官方頻道(台灣)
* YouTube蘋果動新聞官方頻道(香港)

| * 睇
* 傾
* 改
香港 香港OTT平台 |
| --- |
| 通過智能電視 / 機頂盒 / 手機 / 平板電腦應用程式提供點播服務 | 

|  |  |
| --- | --- |
| 香港本地平台 | UTV · i-cable FANHUB · viu · MyTV SUPER · nowe · now隨身睇 · RTHK SCREEN · 亞洲電視數碼媒體 · HMVOD · ~~GOTV~~ · ~~香港電視~~ |
| 來自中國大陸品牌 | ~~樂視~~ · 愛奇藝 |
| 海外品牌 | Netflix · HBO GO · Disney+ · Paramount+(將會喺2023年推出) |

 |
| 僅提供自家製作節目/短片 | 龍耳電視 · 毛記電視 |
| 提供自選視像新聞 / 即時新聞直播 | on.tv東網電視 · ~~蘋果動新聞~~ · 無綫新聞 · 有線新聞 · now新聞 · 香港電台 |
2021年11月18號夜晚大約11點，大埔公路大圍段一架九巴88K線雙層巴士翻側，造成1死11傷。一名37歲男乘客頭部重傷，當場證實死亡，另外58歲男巴士司機、1名男乘客同9名女乘客受傷，被送往伊利沙伯醫院同威爾斯親王醫院救治。司機通過酒精呼氣測試，涉嫌危險駕駛引致他人死亡同危險駕駛引致他人身體受嚴重傷害被捕。

意外過程
----

夜晚大約11點16分，涉事司機揸住架九巴88K線雙層巴士沿大埔公路大圍段往顯徑方向行駛，駛經成運路橋面時，車長懷疑因為行錯路，扭軚轉線失事撞石壆向左翻側，多名乘客被困。

救援
--

事發之後，一位駛經現場嘅的士司機梁先生見到即刻停車，同幾位市民一齊打爛巴士玻璃救人。

高級消防隊長鄭銘生表示，事發後3分鐘已經到達現場，共派出8架消防車、14架救護車次、31名消防員及36名救護員到現場拯救，喺到場後16分鐘將全部傷者救出，分別送往威爾斯醫院同伊利沙伯醫院。高級救護主任林景祺指，傷者共有3男9女，年齡介乎19至70歲，其中1人當場死亡，另有1人內出血重傷，其餘多為擦傷。

各界回應
----

### 市民回應

有大圍居民指出，事發地點係出九龍嘅必經之路，但係88K線係由駿景園開去顯徑，唔應該經過嗰個位，巴士司機應該係行錯路。

### 九巴回應

九巴安全總監關翠蘭同行政總監許鎮德指，涉事車長駕駛紀錄普通，過去3年發生過3宗輕微意外，對上一宗係2021年年初，同輕型客貨車相撞發生輕微意外，當時已為車長提供輔助訓練，車長亦已經完成相關訓練；又話有關司機嘅駕駛經驗足夠，九巴對呢次意外十分重視，會全力配合調查。

### 汽車交通運輸業總工會九龍巴士分會回應

肇事司機據報一日要揸幾條線，搞到撈亂咗路線。工會九龍巴士分會主任黎兆聰表示，多年前運輸署同工會、公司協定指示車長每日只可以揸3條線，但工會曾接獲其他車長投訴，曾一日接獲5個order（揸5條線），質疑安排係有違協定。女車長陳淑萍表示，佢自己都要揸3條線，包括46X、286X同涉事嘅88K，3條線嘅路線有一部份相同，例如有成6至7個站相同，佢自己亦都試過行錯路，又話涉事車長一向駕駛態度良好，唔係粗心大意嘅人。

黎兆聰又話，一發生意外九巴管理層就話涉事車長駕駛紀錄普通，年初曾涉及一單同輕型貨車相撞嘅輕微意外，有關言論係同車長「割席」，強調呢啲輕微碰撞係好常見。九巴就回應所有車長嘅編更及工作安排都符合甚至好過政府指引。

參考
--

1. 1 2 3  頭條日報. 〈大圍九巴翻側｜警方:58歲司機涉危險駕駛兩罪扣查 10傷者分送2間醫院〉. 《頭條日報 Headline Daily》 (中文). 喺2021-11-28搵到.
2. 1 2 3 4  頭條日報. 〈大圍九巴翻側｜疑深夜行錯路急扭軚撞壆釀1死11傷 車長涉危駕被捕〉. 《頭條日報 Headline Daily》 (中文). 喺2021-11-28搵到.
3. ↑  頭條日報. 〈大圍九巴翻側｜死者遭巴士壓頭當場死亡 的士司機打爛擋風玻璃救人〉. 《頭條日報 Headline Daily》 (中文). 喺2021-11-28搵到.
4. ↑  頭條日報. 〈大圍九巴翻側1死11傷 事發橋面非原定行車路線 疑「行錯路」急切線〉. 《頭條日報 Headline Daily》 (中文). 喺2021-11-28搵到.
5. 1 2 3  陳浩然陳傲淇 (2021-11-19). 〈大圍翻九巴│工會批九巴管理混亂 有車長需日駕5條路線疲於奔命〉. 《香港st01》 (香港中文). 喺2021-11-28搵到.`{{cite web}}`: CS1 maint: url-status (link)
6. 1 2 3 4  〈翻車慘劇 歸咎九巴3大問題 工會嘆行錯路難免〉. *hk.news.yahoo.com* (中文). 喺2021-11-28搵到.
**梁燕城**（1951年12月—）資深基督教傳道人，喺1990年由香港移民去加拿大，政治立場係親中共派。

政治立場同爭議事件
---------

佢喺香港親中派人士，曾經支持同屬親中派嘅梁美芬參選2007年香港區議會選舉。

環繞梁燕城嘅爭議，好多都同佢支持中共嘅言論有關。佢亦曾經喺加拿大發表一啲關於元朗恐襲事件嘅言論，揶揄因為警方行動而永久傷殘嘅人，引起公眾嘩然，最後要辭去電台主持嘅職務。因應佢嘅親中立場同言行，佢同陳世强、劉金勝、管浩鳴、許淑芬、林以諾、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。

### 揶揄香港反送中運動中被射爆眼球嘅傷者

2019年8月11號，一名女子喺香港尖沙嘴警署外，意外被物體擊中眼部，佢嘅右眼球爆裂，右眼皮同淚管撕裂，喺右眼下方嘅上頜骨全碎。好多抗爭者認為意外是由警方嘅布袋彈造成 ，但係喺2019年8月15號，梁燕城喺三藩市星島中文電台節目《時事觀察》評論該事件，就話布袋彈留喺眼罩上嘅照片可能係偽造，又揶揄右眼已經失明嘅傷者點解唔報警畀警察查明真相。梁被批評，忽視唔同人拍攝嘅照片，已經提供咗清晰嘅證據，清楚顯示眼罩夾著只有警方先有嘅布袋彈、警方於記者會承認當晚曾發射過十發布袋彈同埋唔承諾唔拘捕該名女傷者嘅事實。

### 指「721元朗恐怖襲擊」由示威者引起

2019年7月21號，元朗港鐵路站發生恐怖襲擊事件，一班白衣人以木棍、刀、鐵通、藤條等武器，無差別噉攻擊車站內嘅乘客擊，仲追到入車廂內，令多名市民受傷，傷者包括老弱婦孺。2019年8月21號，梁燕城喺加拿大中文電台節目AM1470《時事直擊》入面評論呢件事，話係立法會議員林卓廷帶領黑衣示威者挑釁在先，引發「黑白武鬥」，言論引起聽眾非議，梁嘅言論被批評顛倒黑白、混淆是非。結果，梁燕城喺8月22號請辭同離開《時事直擊》節目，佢主理嘅文化更新研究中心喺星期日播出嘅節目《文化更新》亦無再喺加拿大中文電台播放。去到2020年，梁燕城轉投溫哥華另一華語電台華僑之聲，而「文化更新」亦喺2月底喺華僑之聲改名復播。

### 為何君堯「殺無赦」言論辯護

英國律師紀律審裁處喺2020年10月，就激進親中共派立法會議員何君堯2017年9月嘅「殺無赦」言論進行聆訊，判斷何君堯有無違反英國律師嘅專業操守。當時何君堯仲揚言，啲人唔殺咗佢做乜。但梁燕城就喺聆訊上幫何君堯，聲稱「殺無赦」唔係指殺人，但係被問到點樣得出呢個說法嘅時候，佢就話只係同身邊香港人交流得出嚟嘅結論，但係就冇攞到任何證據出嚟。

參考
--

1. 1 2  門徒媒體 (2020-12-20). 〈中共學人梁燕城詭辯「殺無赦」助何君堯保英國律師資格 | 門徒媒體〉 (臺灣中文). 原著喺2020-12-20歸檔. 喺2020-12-22搵到.
2. ↑  〈作為記錄——當年支持梁美芬這狗屁邏輯法學白痴的基督教內人士〉.`{{cite web}}`: CS1 maint: url-status (link)
3. ↑  門徒媒體 (2020-04-10). 〈「基督教制裁名單報告」致蔡英文總統 冀懲罰賣港教賊〉. 《門徒媒體》 (臺灣中文). 喺2023-01-29搵到.
4. ↑  〈【原片重溫】少女疑遭警布袋彈違規射爆眼球 右上頜骨全碎 眼眶留下空洞 ｜ 蘋果日報〉. 《Apple Daily 蘋果日報》 (香港中文). 原著喺2020-08-11歸檔. 喺2020-12-22搵到.
5. ↑  梁燕城 (2019-05-15). 〈08152019時事觀察第1節：梁燕城〉. singtaotv星電視. 原先內容歸檔喺2019-08-25. 喺2019-08-25搵到.
6. ↑  〈梁燕城《時事觀察》抹黑爆眼女子 「自己無在眼罩上看到布袋彈〉. 門徒媒體. 2018-08-23. 原先內容歸檔喺2019-08-25. 喺2019-08-25搵到.
7. ↑  〈【無警時分】沈旭暉引國際標準 指元朗無差別打人「是一場恐襲」 ｜ 蘋果日報〉. 《Apple Daily 蘋果日報》 (香港中文). 原著喺2021-01-07歸檔. 喺2020-12-22搵到.
8. ↑  門徒媒體 (2019-08-24). 〈門徒媒體聲明：譴責Fairchild Radio假借版權毁滅梁燕城抹黑聲帶 門媒全球重新發佈 | 門徒媒體〉 (臺灣中文). 原著喺2021-01-23歸檔. 喺2020-12-22搵到.
9. ↑  Pao, Ming. 〈CBSC接投訴多至超逾技術處理能力 梁燕城「黑白武鬥」惹爭議 向電台辭職即離「時事直擊」〉. *www.mingpaocanada.com* (英文). 喺2020-12-22搵到.
10. ↑  〈評元朗事件惹議 梁燕城辭電台職〉. 星島日報. 2019-08-24. 原先內容歸檔喺2020-08-26. 喺2020-09-11搵到.
11. ↑  「CRRS 文化更新」Facebook專頁
水族館
一條魚喺水族館度游水
**水族館**係用來展出同陳列各種魚類嘅場館。大部份嘅公眾水族館都有數個較細嘅水族箱，同一個或幾個大型水族箱。大型水族箱嘅水容量有成幾千，甚至一萬立方米，可以養大型嘅動物，例如海豚、鯊魚、白鯨。水陸兩棲動物好似水獺、企鵝亦可以喺水族館度養。水族館通常都有專門研究人員，研究園內動物生境同生活規律。

水族館運作上同動物園及博物館相似。一座良好水族館應有特別嘅展覽，包括佢長駐嘅物種，以吸引遊客再次光臨。近年，大型水族館都嘗試取得及育養多個品種嘅海洋魚類，甚至水母。亦有部份水族館設有動物互動園（petting zoo），例如，蒙特利海灣水族館有一個淺水水族箱，養一啲鰩魚，遊客可以摸鰩魚似皮革嘅皮膚。

質素好嘅水族館通常都附設有重要嘅海洋學研究機構，自行進行研究計劃，此外，水族館亦會推行好多同環境，物種保育有關嘅工作。

歷史
--

Various aquaria at the Detroit Aquarium, Michigan c.1900, USA.
全球第一座水族館係1853年5月喺倫敦動物園麗晶公園（Regent's Park）開幕。馬戲大師費尼爾司·泰勒·巴納姆（P.T. Barnum）亦隨即響紐約百老匯建成美國第一間座水族館。佢參照底特律、紐約、舊金山嘅例子，美國主要城市嘅公眾水族館亦陸續開幕。

水族館之最
-----

沖繩美麗海水族館嘅水族箱，相可以見到兩條鯨鯊
美國芝加哥嘅謝德水族館（Shedd Aquarium）有容量 19,000 立方米嘅巨型水族箱，養咗兩萬條魚，做過全球最大嘅水族館。

但呢個紀錄隨後俾美國亞特蘭大佐治亞州嘅佐治亞水族館（Georgia Aquarium）破咗。佐治亞水族館內有容量達約30,000立方米，養咗500種物種，一共十萬隻動物。而杜拜購物中心取代佐治亞水族館嘅地位。水族館嘅水族箱有幾大，通常基於成本考慮。

蒙特瑞灣水族館（Monterey Bay Aquarium）入面有一個以阿加力建造嘅觀察窗，可以觀賞水族館嘅主箱，觀察窗長17米、高5米、厚33厘米，曾經係全世界最大嘅水族觀察窗。而最大嘅觀察窗就設於日本國頭郡本部町海洋博公園內嘅沖繩美麗海水族館（Okinawa Churaumi Aquarium），長22.5米、高8.2米、厚60厘米，而個水族館更係現時全球第二大水族館。

1985年1月，奧克蘭嘉利塔頓水底世界（Kelly Tarlton's Underwater World）起咗全球首個透明水底隧道。隧道壁用阿加力整，110米長，用咗十個月，花咗三百萬新西蘭元。家下全球最長嘅水底隧道喺中國上海海洋水族館，155米長。

2006年，香港海洋公園用幾百萬港元興建全亞洲最大嘅水母館，展出超過15種水母，超過1,500隻水母。水母好難喺封閉空間度養嘅，原因係水母喺天然環境中從未遇過牆呢啲障礙物，亦冇避開障礙嘅本能，用箱養水母，水母只會係咁撞牆，水母展覽要用水流配合。

供水方面
----

大多數水族館都接近海洋，以確保天然海水嘅穩定供應。而謝德水族館則係開創先河嘅內陸水族館，靠特別嘅槽車以鐵路運送海水。相反，佐治亞水族館就從城市供水系統中攞水，並喺水度加入鹽及礦物質調製成海水，做法同好多家居水族箱一樣。

人工繁殖同保育工作
---------

水族館通常都附設有海洋學研究團隊，甚至係重要嘅海洋學研究機構，自行進行研究計劃。人工繁殖計劃係其中重要嘅一環，人工繁殖一方面可以增加對相關物種嘅認識，而且可減少於野外捕捉物種。2001年5月，香港海洋公園內2條雌性樽鼻海豚各誕下2條小海豚，係世界首項人工受孕繁殖樽鼻海豚。

水族館亦會進行好多環境及物種保育工作，並提高公眾嘅保育意識。

* 
* 
* 
*

睇埋
--

* 水族箱
* 海洋公園
* 海洋生物學

出面網頁
----

* 香港海洋公園
* 上海海洋水族館
* 沖繩美麗海水族館
* 謝德水族館
* 喬治亞水族館
* 蒙特利海灣水族館
* 國立海洋生物館（台灣屏東）
* 世界的動物園與水族館(中文討論區)

拎
-

* 全世界嘅水族館
* 水族館維基百科
* 澳洲水族館介紹

|  |  |
| --- | --- |
|  | 維基同享有多媒體嘅嘢：**Aquariology** |

|  |  |
| --- | --- |
|  | 維基同享有多媒體嘅嘢： **水族館** |
呢篇文講廣州市入面嘅較場路。搵緊其它城市入面嘅較場路嘅話，請睇〈**較場路**〉。
  唔好同**北較場路 (廣州)**搞亂。

**較場路**（粵拼：gaau6 coeng4 lou6）係中國廣東省廣州市入面嘅較場東路同較場西路兩條南北向馬路嘅統稱，喺越秀區入面。北邊從中山三路開始，一直向南去到雲海通津同東華東路嗰頭。

概要
--

由於呢兩條馬路係唔連埋一齊嘅，重有呢兩條馬路行嘅方向都唔同。呢度就分開介紹：

* 較場西路：全長550米，闊20米，雙向4車道。
* 較場東路：全長400米，闊10米，雙向2車道。

個名點嚟？
-----

呢條馬路其實之前就係有間東較場响度嘅，佢係古代中國軍隊鬥武術同演習嘅一笪地。而東較場就係喺清朝嘅明景泰年嗰陣起嘅，喺嗰陣時有間演武廳响度。而呢條馬路嘅名就係噉嚟。

較場路嘅兩條道路，起點到終點
--------------

* 較場西路：從中山三路嘅位開始一直去到東華東路嗰度。
* 較場東路：從中山三路嘅位開始一直去到雲海通津嗰度。

經過嘅道路
-----

呢度啲路嘅順序係從北去到南嚟排嘅，其中**加粗**咗嘅字係主幹道：

* **中山三路**
* 雲海通津
* **東華東路**[1]

註 1: ：較場東路係唔可以直接去到呢度嘅。

註
-

1. ↑  盘点古代广州的守城兵 互聯網檔案館嘅歸檔，歸檔日期2013年2月23號，. 廣州日報 喺2013-02-23搵到
唔好同**添華道**搞亂。

**天華路**（**Tin Wah Road**），係香港新界元朗區一條路，喺天水圍新市鎮中央，東西走向雙程行車。天華路東面同天慈路同埋濕地公園路接住，西面就接住流浮山道近沙江圍仔。皆因天華路分隔咗天水圍新市鎮兩大發展時期之發展區，所以被公認做天水圍南、北兩部份嘅分界綫。

史
-

政府喺1990年代中後期由天華路西面向西起路接住天影路同流浮山道，雖則嗰條路沿途豎有「天華路」街名牌，包括政府地政總署在內嘅各出版社出版嘅地圖集亦普遍將佢標示做「天華路」，但當局一路都未刊憲將嗰條路改名做「天華路」，地理資訊地圖亦顯示天華路西段只達天影路。去到2013年5月10號，政府先至刊憲將嗰條路改名做「天華路」。

使用情況
----

全段天華路都有巴士同埋專綫小巴行，其中天影路到屏廈路一段得專綫小巴行，其餘路段都有巴士行。

交匯路口
----

| 路名 | 距離（公里） | 註 |
| --- | --- | --- |
| 屏廈路流浮山道 | 0 | 條路最西面 |
| 民德路 | 0.1 |  |
| 天影路 | 0.4 |  |
| 天瑞路 | 0.75 |  |
| 天城路 | 1.3 |  |
| 天葵路 | 1.5 |  |
| 濕地公園路天慈路 | 2 | 條路最東面 |
|

參考
--

1. ↑  第2719號公告〈地政總署：街道命名〉 互聯網檔案館嘅歸檔，歸檔日期2017年10月11號，.，《香港特別行政區政府憲報》第17卷第19期，2013年5月10號。
楊箕嘅北牌坊
**楊箕**（注意「楊」字有地名變音，讀點樣嘅「樣」，粵拼：joeng2 gei1）係中國廣東廣州嘅地名，亦係越秀區東南角嘅一條自然村，西靠梅花村；東靠廣州大道中；南靠寺右；北靠中山一路。村姓姚、秦、李、梁。

個村有時俾廣州當地啲外人嗌佢做「養雞」，但實質個村冇人養雞。

名
-

個村因為俾珠江水沖積而形成似民间篩米用嘅箕而改成**簸箕里**。1930年代因河南西邊嘅新滘亦有隻同名嘅村導致郵件成日投遞出錯，加上嗰時沙河涌兩邊有好多間楊桃園出咗好多香甜嘅楊桃而決定改名做**楊箕**。

史
-

個村喺大宋天禧三年（1020年）開村，嗰時嚿地屬永泰鄉，周邊係嚿河灘同亂墩，後嚟俾珠江水沖積成嚿地出嚟。初期時嗌**簸箕里**，後嚟因同河南西邊嘅村撞名而喺1930年改名做**楊箕**。初期時個村範圍，北到沙河一帶；南到珠江邊；東到天河村周邊，1978年因廣州市煤氣公司（今日嘅廣州燃氣集團）搬入而徵咗環市路周邊一帶田地；1980年初因中山一路、梅花路、水蔭路等一帶被徵做其它用途；令個村縮到北邊凈去到中山一路一帶；1984年因開發五羊新城而徵咗一部分用地，南邊亦縮水到去到寺右村附近；1992年因珠江新城搞規劃區，東邊亦縮水到廣州大道中嗰頭。喺村落被徵地嗰時，村入面有好多3～4層樓啲建築拔地而起，加上嗰時冇統一規劃，而且啲街巷超多彎，加上每棟樓之間有好多陽臺都係對向而形成大量握手樓同連體樓嘅情況，重形成咗大量「一線天」嘅城中村特有景觀。從1993年開始，當地村民又喺海珠區同天河區、黃埔區一帶先後買地開咗好多新工業園區，同臺商搞合作嚟整鞋等工業而成為廣州第一個億文村。不過好景唔長，2011年6月因成個城中村大改造，原先嘅舊祠堂同入面啲村屋除玉虛宮外，冚唪唥都拆嗮，而祠堂都統一搬到玉虛宮隔籬嗰邊重新起返出嚟。2017年初回遷嗰時，因網上資訊比較發達，喺廣州地區成日流傳咗「嫁個楊箕佬，生活乜嘢都變好」嘅短句講法。

神廟
--

| 名 | 位 | 始建 | 重修、重建 |
| --- | --- | --- | --- |
| 玉虛宮 | 泰興直街 | 明朝 | 1721、1754、1799、1805、1842、1901、1936、1989、2016 |
| 玉虛宮（北帝行宮） | 雄鎮四橫巷15號 | 1753 | 1994 |

祠堂
--

| 姓氏 | 名 | 堂號 | 位 |
| --- | --- | --- | --- |
| 姚 | 姚氏大宗祠（禮庭祖） | 鳳儀堂 | 雄鎮大街 |
| 兩山姚公祠 |  | 泰來大街10號 |
| 君達祖廳 | 吉興堂 | 大巷直街 |
| 姚氏宗祠（竹芳祖） |  | 雄鎮大街56號 |
| 秦 | 秦氏宗祠 | 萬石堂 | 雄鎮一橫巷8號 |
| 秦公祠 | 福成堂 |  |
| 梁 | 貴明祖梁公祠（梁氏大宗祠） | 永裕堂 | 雄鎮四橫巷12號 |
| 十世祖祠 | 富福堂 | 雄鎮坊東勝里 |
| 李 | 李氏大宗祠 | 耕道堂 | 西約 |
| 二世祖 | 紫氣堂 |  |
| 文明家塾（三世祖） |  | 光善里1號 |
| 永興家塾（四世祖） | 永興堂 | 星垣南直街3號 |
| 敬齋家塾（七世祖） |  | 長庚直街22號 |

攷
-

1. ↑  廣州各地鐵大揭秘！公園前不是公元前，楊箕沒有養雞 互聯網檔案館嘅歸檔，歸檔日期2020年3月27號，. 每日頭條
2. ↑  〈杨箕村七年〉. 中国新闻周刊网. 2016-11-30. 原著喺2018-01-24歸檔. 喺2018-03-17搵到.
3. ↑  陂水之爭——廣州楊箕村考察記
4. ↑  嫁個楊箕佬，生活乜野都變好；嫁個石牌佬，有車有地樓又好 互聯網檔案館嘅歸檔，歸檔日期2020年3月27號，. 每日頭條

連出去
---

* 杨箕村，900年古村落的最后时光 网易房产

| * 睇
* 傾
* 改
2017年網上流傳嘅「廣州市區四大城中村」段句 |
| --- |
| 嫁個楊箕佬，生活乜嘢都變好。　　嫁個石牌佬，有車有地樓又好。 |
| 嫁個潭村佬，珠江新城值錢寶。　　嫁個獵德佬，日日數錢數到老。 |
用小篆寫嘅「儒」
**儒家**（粵拼：**jyu4 gaa1**）係一種哲學思想體系，由孔子提出，亦有以呢種哲學做類宗敎，叫**儒敎**或者**孔敎**。套哲學涉及政治、道德、社會，喺東亞各國好有影響力。

儒家初頭只係屬諸子百家之一，喺秦代大受迫害，但係由漢代起就得到朝廷獨尊，成為官學同國教，掌握文化教育同入仕之途，奠定儒家喺中國歷史文化嘅地位。喺兩晉南北朝同唐朝，儒家同佛教、道教合稱「三教」。儒學試過一度冇咗喺哲理思想領域嘅領導地位，後嚟經宋儒重新闡釋，形成理學，得以重振聲勢，倫理思想滲透到中國社會各個層面，並且流傳到朝鮮、日本、越南、琉球等地，大受尊崇，成為咗東亞一大學術思想體系。

歷史
--

儒家嘅歷史可以追溯到春秋時代，由孔子創立。孔子以前曾經做過官，研究出一套理論向各國推銷，之但係唔成功。後來戰國時代，孟子又將儒家改良，再成為新一套理論去推銷，結果一樣冇人理。

儒家喺漢朝之前並唔受到重視，直到漢武帝「罷黜百家，獨尊儒術」，儒家就成為中國學術思想嘅重心。

學說
--

儒家嘅內容基本上就係一個道德觀念嘅大雜燴。佢嘅核心思想係「仁」，即係做人要仁慈。孟子話「無惻隱之心，非人也」，就係主張人天生就係善良嘅。因為人天生善良，君王只需要發揮仁慈嘅心，就可以治國平天下。

儒家另外一個主張就係「復古」，即係要返番到舊陣時。孔子成日都強調「克己復禮為仁」，本意就係走返遠古時代嘅規範。

代表人物
----

* 孔子
* 孟子
* 董仲舒
* 朱熹
* 王陽明

|  |  |
| --- | --- |
| 權威控制 | 
* LCCN: sh85031069
* GND: 4032089-3
* BNF: cb11945762c（資料）
* NDL: 00575077
* NKC: ph114967

 |


|  |  |
| --- | --- |
| Stub icon | 呢篇儒家文係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**儒艮** |
| --- |
|  |
| 瀕危指標 |
| 易危 (VU) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 海牛目 |
|
|
|
|
|
|
|
|
| 科 | 儒艮科，DugongidaeGray, 1821 |
| 亞科 | **Dugonginae**Gray, 1821 |
|
|
|
|
| 屬 | 儒艮屬DugongLacépède, 1799 |
|
|
|
|
|
|
|
| 種 | ***D. dugon*** |
|

 |
|
| 二元學名 |
| ***Dugong dugon***(Müller, 1776) |
|
|
|
| 儒艮嘅自然分布儒艮嘅自然分布 |
|
|
|
|
|
|
|
|
|
|
|

**儒艮（粵拼：jyu⁴ gan³；英文：**dugong**）**同海牛一樣，都係草食性動物，但棲息地就唔多相似，佢哋係海牛目中唯一重生存喺印度洋同太平洋地區嘅物種。同海牛唔同，儒艮嘅尾鰭好似海豚咁係「Y」字形尾，突出嘴外嘅長牙就近似佢嘅遠親大象。雖然佢哋分布範圍廣泛，一啲地區重有相當多嘅數量，但喺人類持續獵殺、棲息地減少加上困響漁網中浸死嘅意外等已嚴重威脅到佢哋嘅生存。一啲地區稱佢哋為**「海牛」（sea cow）**、**「海豬」（sea pig）**、或者**「海駱駝」（sea camel）**。

基本資料
----

* 出世時身長體重：1.15 m、25-35 kg
* 最大身長體重紀錄：4.16 m、1,016 kg
* 壽命：73 年

形態特徵
----

儒艮嘅體型大而呈欖核形，身長約 2.4 至 2.7 公尺，3公尺以上嘅個體相當少見，一般嚟講公大過乸一啲。皮膚光滑，外觀呈褐至暗灰色，個肚顏色比背脊淺，身上毛髮稀疏。條頸短，但係重可以有限度轉動頭部或點頭。前肢短、呈鰭狀，末端略圓而缺乏趾甲；胸鰭係幼儒艮主要嘅推進力來源，成年後就轉變為以尾鰭為主。乳房1對，乳頭位於前肢基部處。儒艮冇外耳殼，只睇得到小小嘅耳窿，眼亦好細。鼻窿位於吻部頂端，周圍有皮膜可以喺潛水時冚住鼻窿。寬而扁平嘅嘴位於厚重吻部嘅末端下方，嘴邊嘅短鬚係食嘢嘅重要工具。儒艮有2對門牙，上、下顎各有3對前臼齒同3對臼齒，但所有牙齒唔會同時存在，隨住年齡增長，佢哋會冇咗第1對門牙、所有前臼齒同埋第1對臼齒，剩低嘅兩對臼齒則會終生成長。雄性嘅第2對門牙喺12-15歲時會穿透上顎外露，但合埋口嗰時會被厚重嘅上脣冚住而睇唔到；雌性極少見到外露嘅門牙，但少數會留到30歲左右。

儒艮嘅肺好大，由胸部一直延伸至腎臟附近，由水平嘅橫隔膜將佢同其他內臟分隔。支氣管深入肺嘅大部分區域，細部分支少且大半由軟骨構成，目前重未清楚儒艮潛水時個肺係咪會同鯨魚一般有塌陷情形。同其他海洋哺乳動物比起來，佢哋嘅脂肪層厚度較薄，同時身體周邊似乎唔存在熱逆流交換系統（heat countercurrent exchange system，肢體末端嘅動脈同靜脈緊鄰以維持體溫唔散失嘅一種血管構造），噉可能同佢哋棲息於溫暖海域有關。胃嘅構造簡單，大腸好大條（有胃嘅兩倍咁重），推測係纖維素嘅主要消化場所，長度達25公尺以上，相當於小腸兩倍長度。

分布
--

儒艮係海洋哺乳動物（有時會遊入淡水流域），主要分布喺西太平洋同印度洋海岸，特別係有豐富海草生長嘅地區。雖然佢哋被認為係喺淺海棲息，但有時會移動至較深嘅海域，約23公尺深。佢哋嘅分布範圍並唔連續，噉可能同棲息地嘅合適度或者人類活動有關。儒艮喺印度洋由非洲東岸開始，經紅海、波斯灣、南非、馬達加斯加往東至阿拉伯海與斯里蘭卡，其中大部分地區嘅數量都好少。喺太平洋地區包括印尼、馬來西亞、巴布亞新畿內亞等東印度群島，往北達台灣同日本嘅沖繩，往南就包括澳洲南部以外的鄰近海域。以前香港亦可能係儒艮嘅分布地。

儒艮分岔嘅尾

習性
--

比起佢嘅近親海牛，儒艮似乎有更加複雜嘅社會行為。雖然經常單獨行動，但亦會組成6隻左右嘅小群體，有時會達數百隻以上，呢類群體嘅作用係點至今重未清楚。佢哋總係悠閒噉移動，泳速多數係每小時10公里以下，若果被追趕可以以兩倍速度逃走；一般每1至2分鐘浮上水面一次，但有時會潛水達8分鐘以上。上浮時只會將吻部尖端露出水面，下潛時會好似海豚噉整個身體垂直旋轉1圈。一般嚟講每日會游25公里左右距離。冬季來臨時，佢哋會利用較深嘅水域以避開沿岸嘅寒冷海水。儒艮嘅叫聲係持續嘅軋軋聲或更高嘅尖銳聲，類似海牛。已知鯊魚、殺人鯨同鱷魚有時會捉儒艮嚟食。

生殖
--

儒艮嘅生殖行為同其他海牛目動物類似，通常1隻發情嘅雌性會吸引眾多雄性，佢哋彼此間會爭鬥以爭取交配權。曾經有幾次目擊交配過程記錄，首先係「跟隨期」，一班雄儒艮會游去雌性身邊，而雌性會諗辦法避開佢哋；跟住係一段激烈活動，雄性會用尾鰭拍水、潑水並不斷旋轉；然後至開始交配，呢個時候雄性會由下方抱住雌性，而其他雄性會彼此推擠並同時抱住雌性。懷孕期至少12至14個月以上，幼儒艮大概3個月左右即開始攝食固體食物，但多半要去到18個月大時至斷奶，之後重會留喺阿媽身邊幾年。儒艮成年都生得，但似乎有季節性嘅高峰期。生殖間隔由2年半至7年不等。

食性
--

儒艮僅攝食海床底部生長嘅植物，深度約莫1到5公尺左右，食多種海生植物嘅根、莖、葉，同埋部分藻類，成日會食晒整棵植物。佢哋唔會用門牙來咬斷海草，而是以佢大而可抓握嘅吻來攝食。有時佢哋會留低一條啃食過嘅痕跡，當退潮時海草林露出水面就睇得到。儒艮一般日頭或夜晚都會食嘢，但喺人類活動頻繁嘅地區就多半喺夜晚搵食。

古代牆壁油畫上嘅儒艮

現狀
--

同海牛一樣，儒艮族群量減少嘅主因係人為干擾。由阿拉伯聯合酋長國嘅考古遺址發現嘅儒艮骨頭推測，儒艮至少俾人捕獵 4,000 年以上。儒艮成個身都有商業價值，除咗啲肉食得之外，一隻成年儒艮可提煉 24 至 56 公升嘅油，皮膚可製成皮革，而佢哋緻密嘅骨頭被當做象牙嘅替代品用嚟雕刻，不斷嘅捕獵造成部分地區族群急劇減少，例如喺17至19世紀期間，馬達加斯加族群被大量捕殺以取得其肉。至今喺佢哋大部分嘅棲息地內仍不斷遭到獵殺，有時重會喺市場上公開販賣。喺澳洲，儒艮已被列為保育類動物，只有部分地區有原住民獵人捕獵。除此之外，儒艮亦不時死於漁業拖網、海邊保護游泳者嘅防鯊網、捉海龜網同埋炸魚等。佢哋亦係原油污染嘅犧牲者，喺1983年 *Nowrus* 號油輪喺波斯灣翻沉事件，以及波斯灣戰爭期間嘅原油污染等令佢哋死亡率有明顯提升。已知嘅天然威脅包括暴風雨、寄生蟲同鯊魚、虎鯨嘅捕食。澳洲可能係目前族群量最多嘅地區，估計約有 85,000 隻，其中喺巴布亞新畿內亞同澳洲之間嘅托列斯海峽（Torres Strait）有超過 24,000 隻；其他數量最多嘅地區喺波斯灣，估計有 7,000 隻。香港以前亦可能係儒艮嘅分布地之一，只係而家絕種。

註
-

睇埋
--

* 人魚
搵緊平行處理器有關運算研究嘅話，請睇〈**平行運算**〉。
並行運算，子程式間共用變數，要等待至一方改好，先輪到下一個改
**並行運算**，電腦運算一類，另名**並發運算**，專門研究同期有多過一件事要做，會遇到有何難題，以及如何解決，由得出大量相關演算法。英文concurrent computing，直譯就係同期運算，可見其時間本質。同期處理幾件事，後果不可預知，即唔確定，皆因做事過程孰先孰後，當中可能互相干擾。要有較合乎順序並正確結果，有賴訂定規則同演算法。

當初電腦，只能一件做完到另一件，若然要等周邊裝置做好，處理器就投閒置散。大概一九六〇年前後，各方就嘗試一次過讀入幾個程式，以便盡用處理器，咁就需要程式管理，自此開啟並行運算之研究。隨住電腦技術發展，管理程式就化成電腦操作系統，同並行運算息息相關，如分割處理器時間，幾個程式交替用。亦要兼顧讀寫規舉，免得資料混亂。

另一個範疇隨自網絡出現，分散運算到幾部電腦，外間睇起一部機做事咁。有啲決定必須喺各機程式合作，咁有時遇到網絡唔可靠，要研究有錯下仍能運作等問題。再有資料庫需要複制唔同機上，咁運行時又要資料一致，咁亦涉及並行運算。加密貨幣所用紀錄，亦不脫並行運算。故此並行喺唔同電腦範疇，都有可用到。

並行運算與平行運算、分散運算，時常拎來比較。但實情後兩者會用到並行運算。現今並行運算，亦多假設有平行同分散，盡用平行處理器同網絡，以縮短工作時間、畀用者感覺更加順暢。

系統以並行運算為基礎，就為並行系統。系統有管理，專門協調程式並行。系統可以為單獨程式，又或單獨電腦，又或一組網絡。

現今大多數電腦同網絡，都已經有並行運算元素。故此一般編程，並不必自行顧及並行。然而有時想用起來順暢，或者想借用平行運作，咁可以就劃分成子程式組件，各自運作，配以管理用子程式，精細管理並行運算。

程式語言用得操作系統之程式接口，都做得到並行運算。有啲以程式庫形式來用，亦有啲內建關鍵字來用。所謂並行程式語言，當今至少會有綫程與之間傳信。有啲會容許共享資源，有啲禁止。有啲就用到分散運算。

| * 睇
* 傾
* 改
電腦科學 |
| --- |
| 研究運算嘅科學工程領域 |
| 重要概念 | 運算 · I/O · 電腦 · 運算邏輯 · 數論 · 二進制 · 數學邏輯 · 離散數學（圖論） · 抽象化 · 電腦科學詞彙表 |  |
| 電腦理論 | 

|  |  |
| --- | --- |
| 運算理論 | 自動機理論 · 可運算度理論 · 運算複雜度理論 · 圖靈機 · 量子運算 |
| 資訊理論（資訊 · 訊號 · 資訊熵 · 編碼理論） · 資料類型‎同數據結構 · 系統資源 · 演算法（分析） · 形式化方法 |

 |
| 電腦系統 | 電腦架構（邏輯門 · 指令集架構 · 微架構 · 多元處理 · 作業系統） · 並行運算、平行運算同分散運算 · 電腦性能 |
| 電腦通訊 | 

|  |  |
| --- | --- |
| 電腦網絡 | 網絡傳輸協議 · 網絡拓樸 · 數據傳輸 · 互聯網 · 網頁設計 |
| 電腦保安 | 網絡保安 · 漏洞 · 公共漏洞同暴露 · 網絡攻擊 · 電腦病毒 · 密碼學 |

 |
| 程式編寫 | 程式語言（程式語言理論 · 低級同高級程式語言 · 控制流程） · 程式執行 · 編譯器 · 程式編寫範式 |
| 電腦應用 | 

|  |  |
| --- | --- |
| 數碼藝術 | 電腦圖像（2D · 3D · 電腦動畫 · 資訊可視化 · VR · AR · 電腦圖像學） · 電腦音樂 |
| 軟件工程 | 電腦軟件 · 軟件開發 · 軟件需求 · 軟件項目管理 · 電子遊戲製作 |
| HCI | 

|  |
| --- |
| 用家 · 易用度 · 用家介面（設計 · 圖像 · 命令行 · 腦機） |

 |
| 其他應用 | 資訊系統（數據庫） · 科學運算（電腦模擬） · 運算數論 · 電腦代數 |

 |
| AI | AI 哲學 · 知識表示 · 自動計劃 · 電腦視覺 · NLP · 機械學習（ANN · 監督式學習 · 非監督式學習 · 強化學習） |
| 相關領域 | 

|  |  |
| --- | --- |
| 　工程學 | 電子工程（電訊） · 電腦工程 · 資訊科技 · 機械人學 · 機電工程 |
| 邏輯學 · 數學（統計學 · 博弈論） · 認知科學 · 模控學 · 資訊科學 · 系統科學 |

 |
| 電腦科學類 |
營舍
**麥理浩夫人度假村**（英文：**Lady MacLehose Holiday Village**）係香港一度假營同宿營營地，歸康樂及文化事務署管，喺西貢北潭，行政上歸西貢區。全日開放。

營有地三公頃二， 容得落二百六十八人，有營舍、各種康樂場地同飯堂。營舍為平房，各處高高低低。平房都係獨立屋，有客廳、有睡房，有廁所，有花灑沖涼。三到十五人一間。地處偏僻，周圍烏燈黑火，故此啱晒睇星，開埋觀星臺，唔少愛好者都入營睇星。香港太空館喺營中設咗天文望遠鏡，叫西貢遙控天文台，可以網上睇到。

入營有分日營、黃昏營同宿營。

1981年啟用，命名自時任香港總督麥理浩爵士個老婆麥鄧麗娉。

史
-

營原址為起萬宜水庫嗰陣嘅工程師宿舍。水塘1979年起好，當時香港總督麥理浩好郊野，決定將宿舍用地改成營地。並且得到鄧肇堅捐一半興建經費二百萬港元，項目得以成事。個營係香港首個開畀大眾用嘅公眾度假村，自始市民就有郊野戶外康樂休憩場地。香港政府以麥理浩爵士伉儷而名，有如二人熱衷郊野遠足。1981年1月8號，度假村經麥理浩同鄧肇堅等人見證下，由港督夫人麥鄧麗娉主持揭幕啟用儀式。

自2003年起，耐唔耐就借用做臨時疫症隔離中心。

設施
--

營內康樂設施有泳池、健體站、射箭場、歷奇挑戰站、繩網陣、觀星臺、運動攀登牆、禮堂、籃球練習場、活動室、網球場、康樂室、多用途球場、閱讀室、羽毛球場、卡拉OK室、壁球場、兒童遊樂場、乒乓波室、室內兒童遊戲室、小型高爾夫球場、電視遊戲室、自行車場、手工藝室、卵石路步行徑、桌球室、植物研習徑、電視室、雀鳥徑、餐廳、蝴蝶徑、燒烤場。

攷
-

1. 1 2 3  〈麥理浩夫人度假村〉.
2. ↑  〈西貢遙控天文台〉.
3. ↑  〈康樂及文化事務署麥理浩夫人度假村營友須知〉 (PDF). 原著 (PDF)喺2008-09-20歸檔. 喺2008-10-31搵到.
4. 1 2 3  〈港督麥理浩夫人主持首個家庭渡假村開幕禮〉，《工商日報》第六頁，1981年1月9號。

出面網頁
----

* 官方網頁

座標: 22°24′29″N 114°19′17″E﻿ / ﻿22.40816°N 114.32128°E﻿ / 22.40816; 114.32128
**蘋果照妖鏡**，係指一啲由《蘋果日報》刊登，銳利度同雜訊都極高嘅相，會將唔少人影得好樣衰。有媒體形容，蘋果照妖鏡令明星同好多公眾人物聞風喪膽，亦有網民話「蘋果照妖鏡，影乜都唔靚」、「蘋果照妖鏡，照出女星病！」。其中一啲比較經典嘅照妖鏡相，包括張栢芝反白眼、黃伊汶小丑神等。

出現嘅原因
-----

有都市傳說話，當初係因為《蘋果日報》為咗慳油墨，將相片嘅對比度提升，加上極高雜訊後再將照片壓縮，以減低印刷嗰陣所需要嘅油墨，於是就出現咗「蘋果照妖鏡」。

相關事件
----

2021年6月，香港警察用《香港國安法》嘅名義，連理據同法庭嘅頒令都無，拉咗壹傳媒幾個高層，又凍結壹傳媒嘅銀行戶口，最後搞到蘋果日報同壹週刊停刊。事件除咗引起好多香港人同國際社會關注香港新聞自由被政府嚴重破壞，亦有唔少媒體同公眾人物都分享自己或其他人被蘋果照妖鏡捕捉到尷尬畫面嘅相，懷緬一下以前《蘋果日報》嘅舊時光。元朗區議員張秀賢亦曾經被蘋果照妖鏡影低，面對蘋果日報同壹週刊停刊，佢亦曾經話，如果保得住蘋果，唔介意畀照妖鏡影成世。

參考
--

1. 1 2 3  〈張栢芝反白眼、黃伊汶撞樣小丑最經典！眾星大方重溫「蘋果照妖鏡」相，7年前Coffee認唔到？〉. 《GirlStyle 女生日常》 (中文). 原先內容歸檔喺2021-06-25. 喺2021-06-25搵到.
2. 1 2  〈又喊又笑：蘋果照妖鏡 | 蔡芷筠 | 立場新聞〉. 《立場新聞 Stand News》. 原先內容歸檔喺2021-06-25. 喺2021-06-25搵到.
3. 1 2  〈蘋果照妖鏡洗版 藝人分享當年醜照〉. 《Now 新聞》 (香港中文). 原先內容歸檔喺2021-06-25. 喺2021-06-25搵到.
4. ↑  〈#蘋果照妖鏡 | 體路專欄 | 立場新聞〉. 《立場新聞 Stand News》. 原先內容歸檔喺2021-06-25. 喺2021-06-25搵到.
5. ↑  〈【蘋果終章】網民集體回顧《蘋果》26年趣事 港人仍苦中作樂〉. *Radio Free Asia* (英文). 原先內容歸檔喺2021-06-25. 喺2021-06-25搵到.
座標: 24°33′53″N 120°49′15″E﻿ / ﻿24.564855°N 120.820739°E﻿ / 24.564855; 120.820739
**苗栗縣政府**（英文：Miaoli County Government）係中華民國台灣苗栗縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項。苗栗縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，苗栗縣嘅自治監督機關亦改為行政院各部會（主要係中華民國內政部）。苗栗縣政府亦都係轄下各鄉、鎮、市嘅地方自治監督機關。

連出去
---

* 苗栗縣政府
* 地方政府制度組織

| * 睇
* 傾
* 改
中華民國各直轄市及縣市地方行政機關 |
| --- |
| 直轄市 | 
* 臺北市政府（1967年7月1日成立）
* 高雄市政府（1979年7月1日成立）
* 新北市政府（2010年12月25日改制）
* 臺中市政府（2010年12月25日改制）
* 臺南市政府（2010年12月25日改制）
* 桃園市政府（2014年12月25日改制）

 |
| 市 | 
* 嘉義市政府
* 新竹市政府
* 基隆市政府

 |
| 縣 | 
* 彰化縣政府
* 嘉義縣政府
* 新竹縣政府
* 花蓮縣政府
* 金門縣政府
* 連江縣政府
* 苗栗縣政府
* 南投縣政府
* 澎湖縣政府
* 屏東縣政府
* 臺東縣政府
* 宜蘭縣政府
* 雲林縣政府

 |
**麥當雄**（英文名：**Johnny Mak Tong Hung**，1949年—），係香港電影導演、編劇同監製，以整警匪片見稱。1970年代麗的電視（亞洲電視前身）監製、麗的電視第一台（後來嘅本港台）台長，多次收視打敗無綫。至1980年代成為電影監製，攞過第十一屆香港電影金像獎最佳編劇。

生平
--

麥當雄1949年喺英屬香港出世，出身喺亞洲電視嘅前身麗的電視。佢喺1962年考入聖若瑟書院，同劉松仁係同學。1969年喺香港聖若瑟書院畢業後，喺中西英文書院中學部教歷史科。至1970年同劉松仁一同加入麗的電視第五屆藝員訓練班，旋即轉投幕後。同期曾經喺1970年代香港電視黃金時期，麥當雄做麗的電視監製，主政麗的電視劇製作。早喺1974年佢開拍咗《十大奇案》就成功威脅無綫。之後開拍咗《大丈夫》、《大白鯊》、《鱷魚淚》、《天蠶變》等電視劇，都取得唔錯成績。

當其時麥當雄作風素以大膽見稱，如開拍《天蠶變》遇上主角鬧不和，麥當雄乃藉修改劇本乘機易角，引嚟轟動。後來無綫拍《楚留香》力抗《天蠶變》，麥當雄又以有限資源開拍咗八集週末劇《俠盜風流》，以穩住《天蠶變》收視。

當1981年麗的電視宣佈賣盤時，麥當雄適逢港產片崛起，投身電影界，成立咗自己嘅電影公司。佢監製嘅第一部電影《靚妹仔》就攞到佳績。到1984年《省港旗兵》更為麥當雄贏得台灣金馬獎最佳導演。

麥當雄多數以監製身份主導其電影創作，得《省港旗兵》等少數電影係由麥當雄親自導演，而日後較突出嘅作品例如《跛豪》、《三狼奇案》、《玉蒲團之偷情寶鑑》唔係以監製身份掛帥，就係出任編劇。佢啲作品多以警匪片、風塵片為題，有評者以「男盜女娼」來形容，題材上都多非原創，如《三狼奇案》係取材自1974年電影《天網》；《法內情》則續拍自吳思遠嘅《法外情》等等。不過相對於同期電影，麥當雄嘅作品都屬嚴謹、專業之作。當中《省港旗兵》曾為麥當雄獲得金馬獎最佳導演，亦喺2005年被選為百年內最佳一百部華語電影嘅第六名。佢嘅另一製作《跛豪》曾經獲得第十一屆香港電影金像獎最佳電影、最佳編劇，票房更創下3800萬港元佳績。由佢製作嘅三級色情電影《玉蒲團之偷情寶鑑》嘫香港同歐美地區亦受到唔少影迷歡迎。

隨著1990年代中後期港產片市道不景，公司幾乎冇任何出品，1998年麥當雄淡出電影製作，而改喺中國大陸經商。其最後一部電影係1997年上映嘅《黑金》。

|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |

1. ↑  〈麥當雄（出品人、監製、編劇、導演）〉 (pdf). 《[[香港特別行政區]]康樂及文化事務署電影資料館》. 原先內容歸檔 (PDF)喺2021-05-27. 喺2021-05-27搵到.
2. ↑  〈小學升中攷試揭幕〉. 華僑日報. 1962-07-20. p. 25. 喺2021-11-08搵到.
英國首相張伯倫喺機場對群眾揮舞著同希特勒簽署嘅和平協定，1938年9月30號
**慕尼黑協定**（英文：**Munich Agreement**；捷克文：**Mnichovská zrada**；德文：**Münchner Abkommen**）係容許納粹德國吞併捷克斯洛伐克嘅蘇台德地區嘅一份協議，1938年9月30號由英國、法國、德國同埋意大利簽訂。

概要
--

1938年3月，納粹德國實踐德奧合併後，開始注意下一個侵略目標捷克斯洛伐克。由於靠近兩國邊境嘅捷克斯洛伐克嘅蘇台德地區有300幾萬德意志族，一方面，總理希特勒指使納粹黨徒同部分民眾要求「民族自治」、「脫離捷克斯洛伐克」；另一方面，希特勒又聲稱唔能夠容忍德國境外嘅德意志族受到「欺侮」，要同佢哋「伸張正義」，準備用軍事行動「掃蕩捷克」，為佢屯兵邊界創造輿論條件。希特勒喺9月12號威脅話，如果捷克斯洛伐克政府唔畀蘇台德地區嘅德意志族「公平待遇」，德國就會採取行動。而捷克斯洛伐克政府自然亦唔願任人宰割，亦開始局部動員，加強邊界嘅作戰兵力。

由於第一次世界大戰之後，捷克斯洛伐克喺英法保護下恢復咗主權，同法國簽訂咗互助條約，所以如果德國同捷克斯洛伐克交戰，英法按照條約必然捲入戰爭。9月13號，法國內閣開咗成日會，以尋求對策。當晚，總理達拉第決定請英國首相張伯倫出面調解。

9月13號晚，英國首相張伯倫發畀希特勒一封十萬火急嘅電報，話要同希特勒見面，希望「和平解決」呢個問題。

9月15號張伯倫飛去德國。會面結束後，張伯倫連夜趕返倫敦，同法國人一齊向捷克斯洛伐克政府施壓，要佢哋根據民族自決原則解決蘇台德地區問題。

9月22號希特勒又提出新要求：捷克斯洛伐克境內以德意志族為主要居民嘅地區必須由德國軍隊立即佔領，捷克斯洛伐克軍隊必須喺9月28號冚唪唥撤出蘇台德地區。

對此，捷克斯洛伐克政府唔單止表示拒絕，重宣布全國總動員。

9月27號，希特勒下令德軍7個師進入德捷邊界前沿陣地。由於9月28號係希特勒要求捷政府答覆嘅最後期限，捷克斯洛伐克無意接受佢嘅要求，為防止不測，重下令立即徵召100萬兵員。戰爭好似一觸即發。

9月29號，張伯倫第二次飛德國。當日，喺慕尼黑召開咗由希特勒、墨索里尼、張伯倫、達拉第參加嘅德意英法四國首腦會議，規定將蘇台德區「轉讓」畀德國。而割讓領土嘅捷克斯洛伐克，就冇權出席會議。呢個就係著名嘅「慕尼黑協定」。

9月30日，捷克斯洛伐克政府表示拒絕呢個協定，但英法話，如果捷克斯洛伐克政府唔同意噉英法就冇義務協防捷克。最終，捷克斯洛伐克政府妥協，同意割讓領土。

捷克斯洛伐克喺《慕尼黑協定》之後割畀德國、匈牙利同波蘭嘅領土用唔同顏色表示
希特勒喺呢次會議度聲稱，蘇台德地區係佢對西方嘅最後一次領土要求。張伯倫對此毫無懷疑，返到倫敦落機嗰陣，重興高采烈噉聲稱，佢帶返嚟「一代人嘅和平」。但希特勒冇口齒，喺1939年3月吞併咗捷克斯洛伐克全境。

德國人嘅反應
------

德國陸軍總參謀長路德維希貝克反對德國喺1938年入侵捷克斯洛伐克，認為德國咁做會搞到同英法開戰，而德國係冇勝算，但係當時德軍高層得佢一個敢當面反對希特勒嘅計劃，最終貝克喺8月辭職，而希特勒叫佢暫時唔好公佈佢辭職嘅消息。

之後
--

捷克斯洛伐克總統愛德華貝奈斯喺1938年10月辭職。1945年德國投降後，蘇台德地區重新畀返捷克斯洛伐克，喺蘇台德地區嘅德裔居民大部份都畀捷克斯洛伐克驅逐出國。

參考
--

1. ↑  "The twisted road to war". 2008-08-23.
2. ↑  "Sudeten ghosts threaten Czechs' EU aims". The Guardian. 2002-02-26.
《**大笨象，揸枝槍，去打仗**》係首廣東話嘅兒歌。

歌詞地域差異
------

2020年4月，ViuTV節目《空肚講宵夜》主持梁祖堯喺節目度話歌詞喺香港有兩個版本，九龍同新界會用「打唔贏」，香港島會用「打完仗」，引起大眾討論呢件事係咪真。

有語言研究學者就搞咗個問卷調查，結果發現九龍同新界（但唔包離島區）壓倒性多數用「打唔贏」，香港島（但唔包南區）用「打完仗」比率就過半數，而離島區同南區就係「打唔贏」用得多過「打完仗」一啲。

歌詞
--

歌詞主要唱呢一段：

大笨象，揸支槍，去打仗！  

打唔贏，返嚟食碗辣椒醬！

亦有版本後面多咗句：

隔籬屋企燒炮仗，問你響唔響，唔響掌你兩巴掌！

註
-

1. ↑  本字可能係【摣】
2. ↑  或者「打完仗」，見#歌詞地域差異。
3. ↑  或者「返屋企」。

參考
--

1. ↑  「大笨象揸支槍去打仗」下句係乜？　網傳兩版本一答即知你邊度大
2. ↑  【網絡熱話】「大笨象，揸支槍，去打仗」下一句是甚麼？　一句童謠測出邊區長大
3. ↑  〈【Kelly Online】「大笨象揸支槍去打仗」下句係咩？一個答案測你邊區長大〉. 2020-04-30. 原先內容歸檔喺2022-10-12. 喺2022-10-14搵到.
4. ↑  〈「大笨象揸支槍去打仗」下句係？　研究生認真調查　12000個回覆〉. 2020-05-07. 原先內容歸檔喺2022-10-12. 喺2022-10-14搵到.
座標: 22°25′48″N 114°01′48″E﻿ / ﻿22.43000°N 114.03000°E﻿ / 22.43000; 114.03000

慎德居
**慎德居**又叫**大梁屋**，座落喺香港新界元朗區十八鄉崇正新村，係客籍印尼華僑梁幹臣起嘅別墅。喺2009年12月18號獲確定係一級歷史建築。

史同建築
----

梁幹臣原籍廣東梅縣西陽河北鄉大和里，喺1930年買入嘅屋地，喺1934年請咗蕉嶺縣47個泥水師父，用咗兩年幾嘅時間，出咗2萬港元起成。慎德居樓高兩層，佔地千幾平方米，裏面有32個大型房間，外墻用石灰溝水泥起成，大宅正面飾有雕花簷板同壁畫，大門嘅對聯「慎言是則 德行為先」，勉勵後人慎言同培養高尚品德，慎德居係十八鄉唯一重存在嘅墨西哥風格客家大屋。

用途
--

梁幹臣1957年喺慎德居辦學，提供教育畀村民子弟，直至到1960年附近嘅崇正新村小學落成後停辦。慎德居到今日仍然係村民經常聚集嘅地點。

參考
--

1. ↑  〈從崇正新村看香港新界巨變〉 (香港中文). 地平綫月刊. 2006-07-12. 原著喺2015-01-20歸檔. 喺2011-06-13搵到.
2. ↑  "List of the Historic Buildings in Building Assessment (as of 22 March 2011, #205)" (PDF) (香港中文). amo.gov.hk. 2011-03-22. 原著 (PDF)喺2011年5月27日歸檔. 喺2011-06-13搵到. `{{cite web}}`: Italic or bold markup not allowed in: `|publisher=` (help)

出面網頁
----

* 慎德居
**聲討教協**係一個針對包括香港教育專業人員協會在內嘅香港民主派組織嘅Facebook專頁，立場係激進親中共派，而家有超過4萬4千人跟蹤。

爭議
--

環繞聲討教協嘅爭議，除咗同佢政治立場有關，亦涉及鼓吹暴力針對民主派支持者同埋散播假新聞。

### 早知同煽動七二一元朗恐怖襲擊預謀

喺2019年7月21號夜晚，港鐵元朗站發生針對反送中運動參加者嘅恐怖襲擊，但香港警察對於發動襲擊嘅黑社會人士，當時就採取寬容態度。後來有網民揭發，聲討教協嘅Facebook喺事件之前，21號下晝1至2時左右，已經出過一個Post，寫住「元朗六鄉已準備好。元朗酒樓、茶客全白衫、備戰中。元朗準備大量滕（藤）條教仔」，同後來喺元朗站發生嘅事吻合。

### 散播關於維吾爾族種族滅絕假新聞

中國外交部發言人華春瑩喺2021年3月26號嘅記者會上播放片段，聲稱美國退役陸軍上校、前美國國務卿鮑威爾嘅幕僚長韋加臣親口承認所謂新疆維吾爾族問題，只不過係美國對中國戰略陰謀。不過，韋加臣佢當時已經離開咗美國政府超過10年，根本唔能夠代表或者反映美國嘅政策，而且韋加臣最後其實講到自己嘅說法，只係其中一個可能，但嗰句華春瑩就冇播到出嚟。雖然係咁，聲討教協同唔少香港親中派人士同組織，都積極散播呢啲假訊息。

參考
--

1. ↑  〈元朗六鄉已準備好。元朗酒樓、茶客全白衫、備戰中。元朗準備大量滕條教仔🙊🤭🤭🤣🤣〉. *Facebook* (中文). 2019-07-21. 喺2019-07-22搵到.
2. ↑  〈「藤條教仔」港警早知道？ 臉書洩底「警黑」勾結預謀犯罪 | 中國〉. 《新頭殼 Newtalk》 (中文). 2019-07-22. 喺2021-04-29搵到.
3. ↑  〈【誤導內容】美前高官承認「新疆維吾爾族問題是美國陰謀」？ | Factcheck Lab 事實查核實驗室〉. 《香港獨立媒體網》. 喺2021-04-29搵到.
4. ↑  〈【誤導內容】美前高官承認「新疆維吾爾族問題是美國陰謀」？ | 事實查核實驗室 Factcheck Lab | 立場新聞〉. 《立場新聞 Stand News》 (英文). 原著喺2021-04-30歸檔. 喺2021-04-29搵到.
呢篇文講科學同工程講嘅聲學。搵緊音樂講嘅聲學嘅話，請睇〈**聲學 (音樂)**〉。
**聲學**seng1 hok6（英文：**acoustics**）係物理學嘅一個分支，主要研究氣體、液體同固體嘅機械波現象，包括振動、聲音、超聲波同低頻聲波等等。從事聲學研究嘅科學家叫做聲學家，而從事聲學科技嘅人可能會被稱為聲學工程師。聲學應用喺現代社會中幾乎係無所不在嘅，最明顯嘅包括音響同噪音控制行業。

Robert Bruce Lindsay 嘅「聲學之輪」
聽覺係動物世界中最重要嘅生存手段之一，而言語係人類發展同文化最獨特嘅特徵之一。因此，聲學科學遍及人類社會嘅許多方面，包括音樂、醫學、建築、工業生產、戰爭等等。同樣，動物物種，例如雀同青蛙都會用聲同聽覺作為交配或者標示領地嘅方法。藝術、工藝、科學同科技互相影響，一齊推進聲學知識嘅發展。Robert Bruce Lindsay 嘅「聲學之輪」係對聲學各個領域一個被廣泛接受嘅概述。

基礎
--

內文：波動同聲
### 聲波傳播：聲壓

喺空氣同埋水嘅流體入面，聲波喺環境入面係作為干擾物嚟傳播。即使呢個干擾通常都好細，但係人類耳朵通常係可以察覺到嘅。一個人可以聽到嘅最細嘅聲音，稱之為聽閾，佢嘅壓力比環境壓力細九個數量級。呢啲干擾嘅響度同聲壓級（SPL）有關，SPL係喺以十作為底嘅對數尺度用分貝嚟度。

### 聲波傳播：頻率

物理學家同聲學工程師通常會用頻率來討論聲壓水平，部分原因係因為呢啲頻率係我哋耳朵所能感知嘅聲音。當我哋感受到「高音」同「低音」時，實際上係感受到聲音振動每秒嘅週期數高低所導致嘅壓力變化。喺一般聲學測量技術中，聲學信號會喺時間上進行抽樣，然後轉換成更有意義嘅形式，例如八度頻帶或時頻譜。呢兩種流行嘅方法都可以用嚟分析聲音，更好地了解聲學現象。

整個聲波頻譜可以分為三個區域：音頻、超聲波同埋次聲波。音頻範圍係指介乎20 Hz 同20,000 Hz 之間嘅範圍。呢個範圍非常重要，因為人嘅耳仔可以聽到到呢個頻率範圍內嘅聲。溝通同音樂都係喺呢到發生。

超聲波範圍指嘅係非常高嘅頻率：多過 20,000 Hz。呢個範圍嘅波長較短，因此喺影像技術中可以得到更高嘅解像度。醫療應用嚟講，超聲波造影同埋彈性成像就要依賴呢個超聲波頻率範圍。而頻率最低嘅就係次聲波範圍。呢啲頻率可以用嚟研究地質現象，例如地震。

分析儀器嚟嘅，譬如話頻譜分析儀，可以俾我哋睇到同埋度到聲音信號同埋佢嘅特性。儀器產生嘅頻譜圖係壓力水平同頻率嘅時間變化圖，佢定義咗一個特定聲音信號嘅特性。

睇埋
--

* 光學
* 樂理
* 語言學（語音學）

參考
--

1. ↑  "What is Acoustics". *acoustics.byu.edu*. 喺2023-03-03搵到.

| * 睇
* 傾
* 改
物理學各領域 |
| --- |
| 研究宇宙嘅基本定律嘅科學 |
| 基礎 | 
* 物理學哲學
* 理論
* 實驗
* 數理
* 運算
* 應用
* 物理量
* 能量
* 物質

 |  |
| 古典 | 

|  |  |
| --- | --- |
| 古典力學 | 
* 連續介質力學（固體力學 · 流體力學）
* 天體力學
* 分析力學

 |
| 電磁學 | 
* 古典電磁學
* 靜電學
* 靜磁學

 |
| 
* 熱力學
* 統計力學
* 光學（幾何光學 · 物理光學）
* 聲學

 |

 |
| 現代 | 

|  |  |
| --- | --- |
| 量子力學 | 
* 量子電動力學
* 量子場論
* 量子引力

 |
| 
* 相對論（狹義相對論 · 廣義相對論）
* AMO（原子物理學 · 分子物理學）

* 凝聚態物理學
* 粒子物理學
* 核子物理學
* 天體物理學
* 物理宇宙學

 |

 |
| 跨學科 | 
* 物理化學
* 地球物理學
* 材料科學
* 生物物理學
* 心理物理學
* 量子運算

 |
| 睇埋 | 
* 物理學史
* 物理學家
* 萬有理論
* 諾貝爾物理學獎
* 物理引擎
* 數學（應用）

 |
| Category **物理分類** ·  Commons page **共享資源** |
石圍角邨麥當勞叔叔塑像
麥當勞叔叔
**麥當勞叔叔**係麥當勞連鎖快餐店嘅招牌吉祥物，官方英文名叫做**Ronald McDonald**，隨住麥當勞全球多個地方都有分店，麥當勞叔叔唔單止係美式快餐文化嘅象徵標誌之一，甚至有研究指出麥當勞叔叔嘅形象知名度位列全球第二（僅次於聖誕老人）。

不過而家麥當勞叔叔喺好多地方都陸續消失，而家全香港只剩返荃灣石圍角邨一間麥當勞重有麥當勞叔叔塑像喺度。

形象
--

麥當勞叔叔嘅官方形象設定，係個樣似小丑嘅人物，髮形係紅色嘅爆炸頭，笑口常開，身着鮮黃色嘅連身工作衫同紅色嘅大短靴，底衫同襪都係紅白間條樣式。伴隨住麥當勞公司全球化嘅經營方針，麥當勞叔叔重設定識得講31種語言。此外，作為麥當勞公司用嚟吸引細路嘅主要虛擬角色，因此官方將麥當勞叔叔設定為「細路最好嘅朋友」，同一班各具特色嘅朋友永遠喺麥當勞樂園（McDonaldland）歡迎細路嘅光臨，並自2003年8月開始擔任麥當勞公司嘅「首席歡樂官」（Chief Happiness Officer，CHO）。

由來
--

麥當勞叔叔係一位拉脫維亞人麥克·波拉科夫斯（Michael Polakovs）所創造嘅角色。麥克·波拉科夫斯本來係個喺美國受歡迎嘅馬戲團小丑，1966年麥當勞邀請佢創作能夠代表公司嘅人物（Ronald McDonald），成功塑造咗眾所皆知嘅麥當勞叔叔。 2009年12月6號，麥克·波拉科夫斯以86歲高齡喺美國離世
。

參考
--

1. ↑  Brownell, K.D. (2004). Overfeeding the future. In A. Heintzman & E. Solomon (Eds.) Feeding the future, from fat to famine. Anansi.
2. ↑  〈傳全港最後的「麥當勞叔叔」年底消失 荃灣分店首回應：暫無重修計劃〉. 喺2022年9月14號搵到.
3. ↑  "Michael Polakovs, who died on December 6 aged 86, became a celebrated figure in the United States as Coco the Clown and the creator of Ronald McDonald, the clown who publicises the McDonald's fast food chain". *telegraph.co.uk*. 2009-12-15.
4. ↑  〈「麥當勞叔叔」86歲逝世〉. 《蘋果日報》. 2009-12-27. 原著喺2010-02-13歸檔. 喺2009-12-27搵到.
搵緊香港區議會選區嘅話，請睇〈**上環 (選區)**〉。
上環嘅港澳碼頭
**上環**（英文：**Sheung Wan**），香港一地，響港島北岸，屬中西區，域多厘城四環之一，北面係維港，南面係半山，東面係中環，西面係西營盤（西環）。地標有信德中心、西港城、永安中心咁，亦有唔少中資企業辦事處。因為近海，好多碼頭都響呢區，其中就有過澳門嘅港澳碼頭。

名
-

上環個環，係唐人居住區嘅叫法。上環原本叫下環，建於裙帶路村一帶。今日文咸街向西，就係唐人最初建屋地，之後皇后街，再向太平山拓展。

風物
--

上環東起急庇利街，西至東邊街，北便望海，南便去到堅道，約莫有49英畝，乃係香港開埠早期嘅旺地，居民多數係潮州冷。話明係舊區就零舍多舊嘢。摩囉街與及荷里活道通街都係古董，文咸東文咸西有好多南北行賣參茸海味。行經德輔道西、東邊街，奉旨一朕除，事關此地鹹魚欄共雜貨舖，重多過隔離干諾道西嘅米舖。

聞說荷李活道文武廟（建於1847年）同東華醫院（建於1870年），乃係開埠初期本港華人勢力標記。事緣當其時英國佬唔理唐人福址，有乜頭暈身慶都無乜符弗。多得呢兩間善舘，幫唐人排難解紛、贈醫施藥。廟祝同院長重時不時響港督面前幫唐人講說話。

開埠初期好多唐人響太平山打蠆，事關1843年港府落柯打將中環山坡唐人趕嚟呢處。據書所載，1845年嗰陣域多利城（其後改名維多利亞城）經已有唐人舖頭388間，其中太平山就有121間，可見呢處旺得幾緊要。為因人多得滯，周圍就越嚟越污糟。1894年大瘟疫，屍橫遍野。港府為此大舉清拆舊屋重建。

上環西便到督就係水坑口。古時候有條山瀾，流經家下皇后大道東出海，呢條山瀾就叫水坑口。瀾水好多龍蝦，故此對面海狗爬徑（其後改名九華徑）村民周不時揸艇嚟捉。曾幾何時，港府填海，將水坑口鋪晒石屎再起樓。瘦田冇人耕，耕開有人爭，去到19世紀尾，呢處變咗港島名流出入嘅宴會酬酢之地。當旺時，水坑口左近數埋有成十幾間酒樓，即如「宴瓊林」、「聚興樓」等等等等。當其時南北行商賈、銀號錢莊老闆、買賣地皮嘅有錢佬周不時都出入呢處，上半場傾生意，下半場就開廳踏艇尋歡作樂。故此，呢處亦曾係全港島獨一無二煙花之地。風月場所多如牛毛，其中大寨（貴格妓寨）有四間：「錦繡堂」、「歡得」、「奇花」、「新三花」。此外，私寨（低等妓寨）、煙舘同埋大檔（賭舘）都開到成行成市。其後港府於1903年大舉冚水坑口妓寨，通通趕晒去石塘咀。自此水坑口轉做正行生意，疋頭舖、糧食舖、雜貨舖再現，之不過，就冇往日咁墟撼。

威水史
---

* 荷里活道係全港島第一條馬路。
* 東華醫院係全港島第一間醫唐人嘅慈善醫院。

攷
-

1. ↑  丁新豹 (1994年). 《《四環九約》》. 香港市政局.
2. ↑  鰲洋客 (1949年). 《《水坑口舊事》》. 華僑日報.

|  |  |
| --- | --- |
|  | 維基同享有多媒體嘅嘢：**Sheung Wan** |
慈禧太后畫像
慈禧太后嘅仔同治帝
**慈禧太后**（姓葉赫那拉氏，名杏貞，1835年11月29號—1908年11月15號），又叫做**西太后**、**老佛爺**，係大清咸豐帝嘅妃子，同治帝嘅阿媽，光緒帝嘅養母。佢係1861年至1908年大清嘅實際統治者。

一生
--

佢掌權前半期，大清朝廷首先喺1864年成功鎮壓太平天國運動，隨後响奕訢、曾國藩、左宗棠、李鴻章、盛宣懷、張之洞等人領導下，興辦洋務運動，令到大清出現咗同治中興嘅局面。

1875年，清穆宗駕崩，慈禧立咗外甥載湉（醇親王奕譞嘅二阿哥）做皇帝，並將載湉過繼畀清文宗，是為清德宗，年號光緒，亦叫做光緒帝。

佢掌權後半期，1881年，慈安太后瓜老襯，慈禧太后實現一宮獨裁，其後，佢重喺1884年製造甲申易樞嘅政變，搞到奕訢失勢。

1894年，甲午戰爭爆發，慈禧太后因為挪用北洋海軍軍費重建頤和園，大受時人指責，與此同時，洋務運動宣布失敗。

1898年，清德宗任用康有為、梁啟超推行戊戌變法，但觸犯保守派官員嘅既得利益，慈禧太后發動戊戌政變，令清德宗、珍妃冇咗人身自由，重下令處斬戊戌六君子。

1900年1月24號，慈禧太后接受瓜爾佳·榮祿嘅建議，以清德宗名義頒詔，話清德宗冇生育能力，冊立端郡王載漪二阿哥溥儁做大阿哥，並改年號做保慶，史稱保慶帝，但係外國公使唔承認，慈禧被迫停止廢立計劃。同年，義和團運動爆發，八國聯軍亦乘機侵華，慈禧挾持清德宗去西安走難，並派崔玉貴掟珍妃落井。

1901年，清朝同十一國簽訂辛丑條約，同年，大清政府喺慈禧太后嘅默許下進行改革，改革比1898年嘅戊戌變法更廣泛、更深入，是為清末新政。

光緒帝死咗之後一日，慈禧太后喺1908年11月15號下晝五點鐘病死，然後葬喺菩陀峪定東陵；大行皇帝無嗣，由醇親王載灃個仔溥儀繼位（後來叫宣統皇帝，亦因為咁，宣統皇帝就繼承同治，兼祧光緒）。

佢死後極盡哀榮，謚號總共25個字：「孝欽慈禧端佑康頤昭豫莊誠壽恭欽獻崇熙配天興聖顯皇后」（簡稱孝欽顯皇后），係大清歷代皇后之最。

**晚清史（1840年—1911年）** 改

| 重大事件 | 清皇室重要人物 | 重要人物 | 重要組織 |
| --- | --- | --- | --- |
| * 鴉片戰爭（1840年─1842年）
* 英法聯軍（1856年─1860年）
* 辛酉政變（1861年）
* 太平天國（1856年─1860年）
* 洋務運動（1860年代─1890年代）
* 中法戰爭（1883年─1885年）
* 甲午戰爭（1894年─1895年）
* 戊戌變法（1898年）
* 義和團（1899年─1900年）
* 八國聯軍（1900年）
* 清末新政（1901年─1911年）
* 日俄戰爭（1904年─1905年）
* 黃花崗起義（1911年）
* 保路運動（1911年）
* 辛亥革命（1911年）
* **條約**
	+ 南京條約（1842年）
	+ 天津條約（1858年）
	+ 璦琿條約（1858年）
	+ 北京條約（1860年）
	+ 中法新約（1885年）
	+ 馬關條約（1895年）
	+ 辛丑條約（1901年）
 | * **皇帝**
	+ 道光（在位：1820年─1850年）
	+ 咸豐（在位：1850年─1861年）
	+ 同治（在位：1861年─1874年）
	+ 光緒（在位：1874年─1908年）
	+ 宣統（在位：1908年─1911年）
* **皇室**
	+ 慈安太后
	+ 慈禧太后
	+ 奕訢
	+ 奕劻
	+ 溥儁
	+ 載漪
	+ 載勳
	+ 珍妃
	+ 載灃
	+ 隆裕太后
 | * 林則徐
* 馮桂芬
* 僧格林沁
* 曾國藩
* 曾紀澤
* 李鴻章
* 左宗棠
* 翁同龢
* 張之洞
* 袁世凱
* **維新派**
	+ 康有爲
	+ 梁啟超
	+ 戊戌六君子
		- 譚嗣同
* **太平天國**
	+ 洪秀全
	+ 楊秀清
	+ 石達開
* **革命黨**
	+ 孫文
	+ 黃興
	+ 秋瑾
 | * **軍事**
	+ 綠營
	+ 湘軍
	+ 淮軍
	+ 北洋水師
	+ 新軍
	+ 捻軍
	+ 黑旗軍
* **政府**
	+ 總理衙門
	+ 同文館
	+ 江南製造局
* **其他**
	+ 強學會
	+ 同盟會
	+ 興中會
	+ 光復會
 |